Wanneer jy ’n geliefde aan die dood afgestaan het die jaar, lê hierdie eerste Kersfees sonder dié persoon soos ’n digte misgordyn voor jou. Jy weet nie hoe jy daardeur gaan kom nie, maar jy moet.\nDie eerste Kersfees nadat ‘n mens ‘n geliefde verloor het, is altyd moeilik – juis omdat Kersfees in so ‘n groot mate ‘n familiefees is. Kersfees is ’n tyd vir samesyn, saam met familie en vriende te vier. Soms is dit vir party mense nie van die lekkerste tye van die jaar nie, dit is wanneer daardie een persoon se plek leeg is aan die etenstafel. Dit is wanneer geskenke uitgedeel word en een van ons eie mense is nie meer daar nie.\nNie net die dood nie, maar ook wanneer twee mense vir eerste keer alleen is nadat hulle geskei is. Jy moet eers 'n Kersfees alleen deurbring sonder jou geliefde voor jy weet wat dit is.\nDie opbreek van 'n huisgesin as Pa en Ma skei en nog daarby ons Oupa en Ouma is ook is dramaties, maar dit word eers werklik ervaar met die eerste Kersfees waar ons huisgesin nou in twee geskeur is.\nGewoonlik is dit die vrou wat die kinders so beinvloed, dat sy gewoonlik die keuse is vir Kersfees vieringe. Kinders gee gewoonlik meer om vir hulle Ma, veral as hulle alles wat verkeerd geloop het, in hulle ouers se huwelik, by hulle Ma alleen gehoor het.\nMans is net so skuldig, maar kry gewoonlik nie veel genade in die eerste jare van alleen wees nie.\nKinders se eie huisgesin is in twee gebreek deur twee mense (ouers) wat nie bereid was om hulle geskille eenkant toe te sit en mekaar te vergewe nie en dinge tussen hulle regtemaak nie. Hierdie ouers wat die fondasie was van hulle kinders en kleinkinders het uit selfsug, hulle eie huisgesin opgebreek met redes wat aanvaarbaar kan wees.\nDie reling dat die kinders een jaar by die Ma kersfees hou en die volgende jaar by die Pa klink baie goed, maar dit is nie so lekker nie\nDaardie verlange na eenheid van al jou kinders en kleinkinders onder een dak met Kersfees, bly nog altyd in jou gedagte en laat jou net so skuldig en alleen voel. In meeste gevalle besef beide of een van die partye dat dit regtig nie nodig was om te skei nie.\nVrouens wat hulle mans gelos het oor drank, ontrouheid of omdat daar nie meer geld was agv van iets wat skeefgeloop het nie, dink nooit verder as wat hulle reeds geskeide ongelukkige vriendinne hulle vertel het nie. Die vriendinne het in elk geval nooit die man se goedkeuring weggedra nie.\nDie invloed van hierdie verbitterde vrouens is baie groot op voornemende vrouens wat wil skei en prokureers en sogenaamde huwelik beraders het ook altyd 'n eier te le.\nDieselfde geld vir mans wat nie verantwoordelik kon wees vir hulle huisgesin nie.\nNog steeds dink hulle dat hulle regverdig optree, tenspyte van die feit dat hulle nie wou vergewe en hulle eggenote/eggenoot bygestaan het in die krises waarin hulle was nie. Dis wanneer jy as huweliksmaat ongenadiglik vir mekaar baklei tenspyte van wat ookal gebeur het. Dis wanneer jy baklei vir wat joune was.\nDis alles finaal en jare daarna is die pyn en verlange nog daar.\nWanneer beide van die persone weer betrokke raak in verhoudings maak dit alles nog meer kompliseerd, want nou is jy totaal en al, gedeel in drie. Ons almal het die reg om gelukkig te wees, maar hierdie samesyn van 'n huisgesin wat almal dieselfde bloed deel is nooit vervangbaar nie. Waar jy ookal nuwe liefde gevind het, sal jy gelukkig wees, maar die band van eenheid in jou eie huisgesin wat julle twee begin het, is finaal gebreek.\nWat Kersfees ookal vir jou beteken maak nie saak nie, die keuse waar jy vandag Kerfees vier en saam met wie is joune- of dalk het jy nie keuse gehad nie.\nMaar as jy vanaand die voorreg het om in jou eie ouerhuis saam met jou Pa en Ma of Oupa en Ouma Kersfees te vier en al jou broers en susters- is jy een van die gelukkiges. Om saam Kersfees of familiefees te vier moet 'n prioriteit wees. Moenie jou Pa of Ma alleen laat met Kersfees nie, want jy gaan dalk spyt wees as hulle nie meer daar is nie.\nDink vir oomblik aan mense wat vanaand alleen is sonder enige geliefdes. Reik uit na die mense en gee hulle net 'n bietjie liefde, skakel hulle of maak kontak met hulle op een of ander manier.\nEn as jy vanaand na jou huisgesin verlang, jou kinders, jou kleinkinders en dit is as gevolg van 'n egskeiding, dan was dit alles julle/jou besluit en jy moet daarmee saamleef.\nElke Kersfees gaan so wees, want dit is finaal opgebreek. Maar ons kan almal weer in 'n mate gesond word en dit is deel van die verlede wat altyd een of ander tyd gaan terugkom met Kersfees.\nAs jy 'n landbouer is in Suid Afrika is daar niks so lekker as om 'n nat Kersfees te vier nie. Somergewasse wat vol in groei is en in nat gronde staan met lekker warm sonskyndae. Gras wat weelderig groei en beeste wat rustig op die gras wei en onder groot bome le en herkou.\n"n Groen Suid Afrika waar almal opgewonde is oor die nuwe jaar. Vleisbraai en kuier in die heerlike somerweer van Suid Afrika op Kersaand saam met jou geliefdes. As jy langs die Weskus vanaand 'n vissie braai en rustig in jou karavaan die hemelruim aanskou is dit jou gelukkige plekkie. As jy vanaand in die bosveld is en jy jou oukersaand saam met jou geliefdes daar vier met die geluide van natuur om jou- dan geniet jy elke oomblik want dit is netso voorreg.\nSo het elke landbouer in Suid Afrika se eie gewoontes en sy eie plekkie waar hy Kersfees vier.\nOngelukkig bevind ons landbouers hulle weer in die greep van droogte, daar is bitter min gesaaides op die lande en die kommerisse word net meer.\nOns kan niks daaraan doen nie, behalwe om te glo en te vertrou dat dit baie gou sal kom reen en die wereld lekker nat is en die trekkers die aarde laat dreun. Dat die gras en bosveld binnekort weer weelderig en groen is en die wild spek vet en gesond is.\nWaar jy ookal vanaand is - geniet jou- vergeet so oomblik van jou omstandgihede en geniet jou familie en vriende en wees lief vir mekaar, ondersteun mekaar en staan bymekaar. Laat die liefde en trou altyd by jou wees. Vervul jou rol in jou huisgesin en wees trots op dit wat jou eie is.\nGeseende Kersfees aan al ons duisende besoekers en troue lesers van Farmingportal.co.za en AGRI NEWS NET die afgelope 15 jaar.


“Begeerlike dinge” vul Jehovah se huis — Wagtoring – AANLYN BIBLIOTEEK\nw00 1/15 bl. 14-19\n“Begeerlike dinge” vul Jehovah se huis\n’n Eerste-eeuse vervulling\nDie hedendaagse “begeerlike dinge”\n“Moenie bang wees nie”\nLaat almal Jehovah verheerlik!\nJehovah se groot geestelike tempel\n“Ek [Jehovah] sal al die nasies skud, en die begeerlike dinge van al die nasies moet inkom; en ek sal hierdie huis met heerlikheid vul.”—HAGGAI 2:7, NW.\n1. Waarom dink ons eerste aan ons geliefdes in ’n noodsituasie?\nWATTER begeerlike dinge vul jou huis? Het jy weelderige meubels, ’n gesofistikeerde rekenaar, ’n nuwe motor in jou garage? Al het jy al hierdie dinge, sal jy sekerlik saamstem dat die kosbaarste dinge in jou huis die mense—jou gesinslede—is, nie waar nie? Stel jou voor jy skrik een nag wakker en ruik rook. Jou huis brand, en jy het net ’n paar minute om uit te kom! Wat is vir jou van die grootste belang? Jou meubels? Jou rekenaar? Jou motor? Sal jy nie eerder aan jou geliefdes dink nie? Natuurlik sal jy, want mense is kosbaarder as dinge.\n2. Wat is die omvang van Jehovah se skepping, en vir watter aspek daarvan het Jesus die grootste liefde?\n2 Dink nou aan Jehovah God en sy Seun, Jesus Christus. Jehovah is “die Een wat die hemel en die aarde en die see en alles wat in hulle is, gemaak het” (Handelinge 4:24). Deur sy Seun, die “meesterwerker”, het Jehovah alle ander dinge gemaak (Spreuke 8:30, 31, NW; Johannes 1:3; Kolossense 1:15-17). Dit ly geen twyfel nie dat Jehovah sowel as Jesus alles wat hulle geskep het kosbaar ag. (Vergelyk Genesis 1:31.) Maar watter aspek van die skepping dink jy het vir hulle die grootste waarde—dinge of mense? In Jesus se rol as die verpersoonliking van wysheid sê hy: “Die dinge waarvoor ek lief was, was die mensekinders”, of soos die Nuwe Afrikaanse Vertaling dit stel: “Mense was vir my [Jesus] ’n vreugde.”\n3. Watter profesie het Jehovah deur middel van Haggai uitgespreek?\n3 Vir Jehovah is mense ongetwyfeld baie kosbaar. ’n Bewys hiervan kan in die profetiese woorde gevind word wat hy in die jaar 520 v.G.J. deur middel van sy profeet Haggai uitgespreek het. Jehovah het verklaar: “Ek sal al die nasies skud, en die begeerlike dinge van al die nasies moet inkom; en ek sal hierdie huis met heerlikheid vul. . . . Die heerlikheid van hierdie latere huis sal groter word as dié van die vroeëre.”—Haggai 2:7, 9, NW.\n4, 5. (a) Waarom sou dit onredelik wees om te dink dat die uitdrukking “begeerlike dinge” na materiële prag verwys? (b) Hoe sou jy “begeerlike dinge” definieer, en waarom?\n4 Watter “begeerlike dinge” sou Jehovah se huis vul en daaraan onvergelyklike heerlikheid gee? Weelderige voorwerpe en pragtige versierings? Goud, silwer en edelstene? Dit sou beslis nie redelik wees nie. Hou in gedagte dat die vroeëre tempel, wat omtrent vyf eeue tevore ingewy is, ’n multimiljoenrandprojek was!* Jehovah sou tog sekerlik nie verwag dat hierdie betreklike klein groepie Jode wat na hulle vaderland teruggekeer het ’n tempel sou bou wat Salomo se tempel in materiële prag sou oortref nie!\n5 Wat is die “begeerlike dinge” dus wat Jehovah se huis sou vul? Dit moet beslis mense wees. Dit is immers nie silwer en goud wat Jehovah se hart verbly nie, maar mense wat hom uit liefde dien (Spreuke 27:11; 1 Korintiërs 10:26). Ja, alle mans, vroue en kinders wat Jehovah op aanneemlike wyse dien, is vir hom kosbaar (Johannes 4:23, 24). Hulle is “begeerlike dinge” en hulle is vir Jehovah veel kosbaarder as al die pragtige dinge wat Salomo se tempel versier het.\n6. Wat was die doel van God se eertydse tempel?\n6 Ondanks voortdurende teenstand is die tempel in 515 v.G.J. voltooi. Die tempel in Jerusalem het tot die tyd van Jesus se offerande die sentrum van rein aanbidding vir talle “begeerlike dinge” gebly, wat natuurlike Jode en nie-Joodse proseliete ingesluit het. Maar die tempel het iets veel groters verteenwoordig, soos ons sal sien.\n7. (a) Wat het God se eertydse tempel in Jerusalem voorafgeskadu? (b) Beskryf wat die hoëpriester op Versoendag gedoen het.\n7 Die tempel in Jerusalem het ’n voortrefliker reëling vir aanbidding voorafgeskadu. Dit is God se geestelike tempel, wat Jehovah in 29 G.J. in aansyn gebring het met Jesus as Hoëpriester (Hebreërs 5:4-10; 9:11, 12). Kyk byvoorbeeld na ’n parallel tussen die pligte van Israel se hoëpriester en die dade van Jesus. Elke jaar op die Versoendag het die hoëpriester na die altaar in die tempelvoorhof gegaan en ’n bul geoffer om vir die sondes van die priesters versoening te doen. Later het hy die tempel binnegegaan met die bloed van die bul, dan het hy by die deure tussen die voorhof en die Heilige ingegaan en daarna deur die voorhangsel wat die Heilige van die Allerheiligste geskei het. Wanneer die hoëpriester in die Allerheiligste gekom het, het hy die bloed voor die verbondsark gesprinkel. Daarna het hy dieselfde prosedure gevolg wanneer hy ’n bok geoffer het om versoening te doen vir Israel se 12 niepriesterlike stamme (Levitikus 16:5-15). Hoe hou hierdie gebruik verband met God se geestelike tempel?\n8. (a) In watter sin is Jesus van 29 G.J. af geoffer? (b) Watter spesiale verhouding met Jehovah het Jesus regdeur sy bediening op aarde geniet?\n8 Jesus is as ’t ware op die altaar van God se wil geoffer toe hy in 29 G.J. gedoop en met God se heilige gees gesalf is (Lukas 3:21, 22). Hierdie gebeurtenis het in werklikheid die begin aangedui van Jesus se selfopofferende lewenswyse wat drie en ’n half jaar geduur het (Hebreërs 10:5-10). Gedurende daardie tydperk het Jesus ’n verhouding met God geniet as ’n geesverwekte seun. Hierdie unieke verhouding wat Jesus met sy hemelse Vader gehad het, is iets wat ander mense nie ten volle kon verstaan nie. Dit was asof hulle ’n bedekking voor hulle oë van onderskeidingsvermoë gehad het, net soos ’n bedekking voorkom het dat diegene in die tabernakel se voorhof die Heilige kon sien.—Exodus 40:28.\n9. Waarom kon Jesus nie as ’n mens in die hemel ingaan nie, en hoe is hierdie probleem opgelos?\n9 Al was die mens Jesus ’n geesverwekte Seun van God, kon hy nie toegang tot lewe in die hemel kry nie. Waarom nie? Omdat vlees en bloed nie God se hemelse Koninkryk kan beërf nie (1 Korintiërs 15:44, 50). Aangesien Jesus se mensevlees ’n versperring was, is dit goed afgebeeld deur die voorhangsel wat die Heilige van die Allerheiligste in God se eertydse tempel geskei het (Hebreërs 10:20). Maar drie dae ná Jesus se dood, het God hom as ’n gees opgewek (1 Petrus 3:18). Toe kon hy ingaan in die Allerheiligste van God se geestelike tempel—die hemel self. En dit is presies wat gebeur het. Paulus skryf: “Christus het nie ingegaan in ’n heiligdom [wat blykbaar na die Allerheiligste verwys] wat met hande gemaak is, wat ’n kopie van die werklikheid is nie, maar in die hemel self, om nou vir ons voor die persoon van God te verskyn.”—Hebreërs 9:24.\n10. Wat het Jesus gedoen toe hy na die hemel teruggekeer het?\n10 In die hemel het Jesus ‘die bloed van sy offerande gesprinkel’ deur die lospryswaarde van sy lewensbloed aan Jehovah aan te bied. Maar Jesus het selfs meer gedoen. Kort voor sy dood het hy vir sy volgelinge gesê: “Ek gaan heen om vir julle ’n plek te berei. En as ek heengaan en vir julle ’n plek berei, kom ek weer en sal julle tuis ontvang by my, sodat julle ook kan wees waar ek is” (Johannes 14:2, 3). Deur toegang te kry tot die Allerheiligste, of die hemel, het Jesus dus die weg geopen vir ander om te volg (Hebreërs 6:19, 20). Hierdie persone, wat 144 000 in getal sal wees, sal as onderpriesters in God se geestelike tempelreëling dien (Openbaring 7:4; 14:1; 20:6). Net soos die hoëpriester van Israel eers die bloed van die bul in die Allerheiligste ingeneem het om versoening vir die sondes van die priesters te doen, word die waarde van Jesus se vergote bloed eers ten behoewe van hierdie 144 000 onderpriesters aangewend.*\n11. Ten behoewe van wie het Israel se hoëpriester ’n bok geoffer, en wat het dit voorafgeskadu?\n11 Dit wil voorkom of die algemene insameling van die gesalfdes teen die jaar 1935 voltooi was.* Maar Jehovah het toe nog nie sy huis heeltemal met heerlikheid gevul nie. Nee, “begeerlike dinge” moes nog daarin kom. Onthou dat die hoëpriester in Israel twee diere geoffer het—’n bul vir die sondes van die priesters en ’n bok vir die sondes van die niepriesterlike stamme. Aangesien die priesters die gesalfdes voorgestel het wat saam met Jesus in die hemelse Koninkryk sal wees, wie het die niepriesterlike stamme verteenwoordig? Ons kan die antwoord vind in Jesus se woorde wat in Johannes 10:16 opgeteken staan: “Ek het ander skape, wat nie van hierdie kraal is nie; ook hulle moet ek bring, en hulle sal na my stem luister, en hulle sal een kudde onder een herder word.” Twee verskillende groepe mense vind dus baat by Jesus se vergote bloed—eerstens daardie Christene wat die hoop het om saam met Jesus in die hemel te regeer en tweedens diegene wat uitsien na ewige lewe op ’n paradysaarde. Dit is klaarblyklik hierdie tweede groep wat afgebeeld word deur die “begeerlike dinge” van Haggai se profesie.—Miga 4:1, 2; 1 Johannes 2:1, 2.\n12. Hoe word talle “begeerlike dinge” vandag na God se huis aangetrek?\n12 Hierdie “begeerlike dinge” vul nog steeds Jehovah se huis. In onlangse jare is beperkings opgehef in Oos-Europa, dele van Afrika en ander lande, wat dit moontlik gemaak het vir die goeie nuus van God se opgerigte Koninkryk om met welslae verkondig te word in gebiede waar daar tot dusver nie getuig is nie. Namate begeerlikes in God se tempelreëling inkom, probeer hulle op hulle beurt om nog dissipels te maak, in gehoorsaamheid aan Jesus se opdrag (Matteus 28:19, 20). Terwyl hulle dit doen, kom hulle baie mense, oud en jonk, teë wat moontlik “begeerlike dinge” kan word wat Jehovah se huis met heerlikheid sal vul. Kyk na net ’n paar voorbeelde van hoe dit plaasvind.\n13. Hoe het ’n dogtertjie in Bolivia haar ywer vir die verkondiging van die Koninkryksboodskap getoon?\n13 In Bolivia het ’n vyfjarige dogtertjie wat deur Getuie-ouers grootgemaak is, haar onderwyseres gevra of sy gedurende die week van die kringopsiener se besoek afwesig kon wees van skool. Waarom? Sy wou gedurende hierdie hele week van spesiale bedrywigheid aan die bediening deelneem. Haar ouers was verbaas, maar verheug dat sy so ’n goeie gesindheid geopenbaar het. Dié dogtertjie hou nou vyf tuisbybelstudies, en party van hierdie studente woon Christelike vergaderinge by. Sy het selfs al haar onderwyseres na die Koninkryksaal gebring. Dalk sal party van haar Bybelstudente mettertyd toon dat hulle van die “begeerlike dinge” is wat Jehovah se huis met heerlikheid sal vul.\n14. Hoe is ’n suster in Korea se volharding beloon toe sy met iemand gepraat het wat skynbaar nie belanggestel het nie?\n14 Terwyl ’n Christenvrou in Korea op ’n treinstasie gewag het, het sy ’n student genader wat met oorfone na musiek gesit en luister het. “Behoort jy aan ’n godsdiens?” het sy gevra. “Ek stel nie in enige godsdiens belang nie”, het die student geantwoord. Dit het nie die suster afgeskrik nie. “Met verloop van tyd”, het sy verder gesê, “sal ’n persoon dalk wel ’n godsdiens wil kies. Maar as hy geen kennis van godsdiens het nie, kan hy moontlik die verkeerde een kies.” Die student se houding het verander, en hy het met belangstelling na ons suster begin luister. Sy het vir hom die boek Is daar ’n Skepper wat vir jou omgee? aangebied en gesê dat hierdie publikasie vir hom van groot hulp sal wees wanneer die tyd aanbreek dat hy ’n godsdiens wil kies. Hy het die boek met graagte geneem. Die daaropvolgende week het hy die Bybel saam met Jehovah se Getuies begin studeer, en hy woon nou alle gemeentelike vergaderinge by.\n15. Hoe begin ’n jong meisie in Japan Bybelstudies, en hoe is haar pogings al beloon?\n15 In Japan beskou die 12-jarige Megoemi haar skool as ’n vrugbare gebied om die predikings- en onderrigtingswerk te doen. Sy het selfs al baie Bybelstudies begin. Hoe doen Megoemi dit? Aangesien sy gedurende die pouse die Bybel lees of vir vergaderinge voorberei, vra haar klasmaats haar dikwels wat sy doen. Party vra Megoemi waarom sy nie aan sekere bedrywighede by die skool deelneem nie. Megoemi beantwoord hulle vrae en sê ook vir hulle dat God ’n naam het. Dit prikkel dikwels die belangstelling van haar luisteraars. Daarna bied sy hulle ’n Bybelstudie aan. Megoemi hou tans 20 studies—18 van hulle met haar klasmaats.\n16. Hoe het ’n broer in Kameroen Bybelstudies begin met ’n paar mense wat deel was van ’n groep spotters?\n16 In Kameroen het ’n groep van agt mans wat op ’n bouterrein gewerk het ’n broer geroep wat besig was om Bybellektuur vir verbygangers aan te bied. Hulle wou die broer bespot en het hom gevra waarom hy nie aan die Drie-eenheid, die helse vuur of die onsterflikheid van die siel glo nie. Ons broer het die Bybel gebruik om hulle vrae te beantwoord. Gevolglik het drie van die mans ’n Bybelstudie aanvaar. Een van hulle, Daniel, het die vergaderinge begin bywoon en selfs al sy besittings wat met spiritisme verband hou, vernietig (Openbaring 21:8). Hy is in minder as ’n jaar gedoop.\n17. Hoe het sekere broers in El Salvador vernuf gebruik om vir ’n man te getuig wat eers nie na die Koninkryksboodskap wou luister nie?\n17 In El Salvador het ’n man altyd sy kwaai hond voor sy deur vasgemaak wanneer hy die Getuies sien nader kom het. Die man het dan gewag dat die Getuies verbygaan, en dan het hy die hond weer in die huis ingelaat. Die broers kon nooit met die man praat nie. Eendag het hulle dus ’n ander benadering probeer. Hulle het geweet dat die man hulle kon hoor en het besluit om vir die hond te getuig. Hulle het tot by die huis gekom, die hond gegroet en gesê hoe bly hulle was dat hulle die geleentheid kon hê om met hom te gesels. Hulle het gepraat oor die tyd wanneer daar ’n paradys op aarde sal wees, wanneer niemand kwaad sal wees nie—ja, wanneer selfs die diere vreedsaam sal wees. Hulle het die hond toe vriendelik gegroet en met die paadjie begin afloop. Tot hulle groot verbasing het die man uit sy huis gekom en om verskoning gevra omdat hy die Getuies nog nooit die geleentheid gegee het om met hom te praat nie. Hy het die tydskrifte geneem, en ’n Bybelstudie is met hom begin. Hierdie man is nou ons broer—een van die “begeerlike dinge”!\n18. Voor watter uitdagings kom baie Christene te staan, maar hoe beskou Jehovah sy aanbidders?\n18 Neem jy deel aan die lewensbelangrike Koninkrykspredikings- en dissipelmaakwerk? Indien wel, het jy waarlik ’n groot voorreg. Trouens, dit is deur hierdie werk dat Jehovah “begeerlike dinge” na sy huis trek (Johannes 6:44). Jy voel dalk wel soms ’n bietjie moeg of mismoedig. Partykeer worstel sommige—selfs van Jehovah se getroue knegte—met gevoelens van onwaardigheid. Maar skep moed! Jehovah beskou elkeen van sy aanbidders as begeerlik, en hy stel opreg belang in jou redding.—2 Petrus 3:9.\n19. Watter bemoediging het Jehovah deur Haggai gegee, en hoe kan hierdie woorde ons versterk?\n19 Wanneer ons mismoedig voel, hetsy weens teenstand of ander onaangename omstandighede, kan Jehovah se woorde aan die Jode wat na hulle vaderland teruggekeer het ons versterk. In Haggai 2:4-6 (NW) lees ons: “‘Maar nou, wees sterk, o Serubbabel’, is die uiting van Jehovah, ‘en wees sterk, o Josua, die seun van Josadak, die hoëpriester. En wees sterk, julle almal, volk van die land’, is die uiting van Jehovah, ‘en werk. Want ek is met julle’, is die uiting van Jehovah van die leërs. ‘Onthou wat ek met julle gesluit het toe julle uit Egipte uitgetrek het, en toe my gees in julle midde gestaan het. Moenie bang wees nie.’ Want só het Jehovah van die leërs gesê: ‘Nog een keer—’n klein rukkie—en ek skud die hemel en die aarde en die see en die droë grond.’” Let op dat Jehovah ons nie net aanspoor om sterk te wees nie, maar ons ook sê hoe ons krag kan kry. Hoe? Kyk na die bemoedigende woorde: “Ek is met julle.” Hoe geloofversterkend is dit tog om te besef dat Jehovah met ons is ongeag watter struikelblokke in ons weg kom!—Romeine 8:31.\n20. Hoe vul onvergelyklike heerlikheid Jehovah se huis tans?\n20 Jehovah het inderdaad bewys dat hy met sy volk is. Trouens, dit is net soos hy deur die profeet Haggai gesê het: “Die heerlikheid van hierdie latere huis sal groter word as dié van die vroeëre . . . En op hierdie plek sal ek vrede gee” (Haggai 2:9, NW). Dit ly geen twyfel nie, die grootste heerlikheid kan vandag in Jehovah se geestelike tempel gevind word. Honderdduisende stroom jaarliks na ware aanbidding. Hulle word geestelik goed gevoed, en selfs in hierdie veelbewoë wêreld geniet hulle ’n vrede wat slegs oortref sal word deur die vrede wat in God se nuwe wêreld sal heers.—Jesaja 9:5, 6; Lukas 12:42.\n21. Wat moet ons vasbeslote wees om te doen?\n21 Jehovah se tyd om die nasies by Armageddon te skud, is op hande (Openbaring 16:14, 16). Laat ons derhalwe die oorblywende tyd gebruik om meer lewens te help red. Mag ons sterk wees en ons volle vertroue in Jehovah stel. Laat ons vasbeslote wees om hom aan te hou aanbid by sy groot geestelike tempel, en dit met nog meer “begeerlike dinge” te vul totdat Jehovah sê dat ons werk voltooi is.\nDie totaal wat bygedra is om Salomo se tempel te bou, sou teen die huidige waarde byna 242 miljard rand wees. Alles wat nie vir die bouwerk gebruik is nie, is in die tempelskatkis gesit.—1 Konings 7:51.\nAnders as die hoëpriester van Israel het Jesus geen sondes gehad waarvoor versoening nodig was nie. Maar sy medepriesters het wel sondes gehad omdat hulle uit die sondige mensdom gekoop is.—Openbaring 5:9, 10.\nSien Die Wagtoring van 15 Februarie 1998, bladsye 17-22.\n• Wat is vir Jehovah kosbaarder as materiële dinge?\n• Watter twee verskillende groepe vind baat by Jesus se vergote bloed?\n• Wie is die “begeerlike dinge” wat Jehovah se huis met heerlikheid sou vul?\n• Watter bewyse het ons dat Haggai se profesie vandag vervul word?\n[Diagram op bladsy 16]\nWeet jy wat die simboliese betekenis van Jehovah se eertydse tempel is?\nDie hoëpriester het ’n bul vir die sondes van die Leviete en ’n bok vir die sondes van Israel se niepriesterlike stamme geoffer\nDeur die wêreldwye Koninkrykspredikingswerk word menigtes na Jehovah se huis getrek


Cycads Self-catering 3 is geleë in Onrusrivier, slegs 10 min. van die gewilde Hermanus af. Dis die ideale wegbreekplek vir diegene wat uit die stad wil ontspan.\nDie woonstel het 1 slaapkamer met 'n dubbelbed en 1 enkelstapelbed. Daar is 1 badkamer met 'n stort en ’n ekstra gastetoilet. Die kombuis is baie ruim en ten volle toegerus vir selfsorg, en in die klein sitarea is 'n TV met DStv.\nDie woonstel lei na ’n braai-area en daar is 'n gemeenskaplike warm en koue swembad. Daar is ook 'n verhitte swembad (nie 'n Jacuzzi) wat op grond van die weer verhit word.\nDoendinge in die omgewing sluit perdry, voëlkyk, wynproe, fietsry, bergfietsry en swem in.\n'n Bespreking by Cycads Self-catering 3 sluit in:\nGaste wat na Cycads Self-catering 3 gekyk het, het ook belangstelling getoon in die volgende lekke plekke:\n14 Sherwoodlaan, Onrusrivier, Hermanus, 7200, Wes-Kaap


Nuwe trein Links Asië met Europa | Save A Trein\nhuis > Reis Europa > Nuwe trein Links Asië met Europa\n(Laas op: 18/02/2021)\n'N Nuwe trein lyn van stapel gestuur, wat Azerbaijan, Turkye, en Georgië. Die lyn is meer as 820 Kilometers en huisves freights bykomend tot treine passasier. In die eerste plek, die lyn sal die eerste wees om Europa en China verbind terwyl omleiding Rusland. The train will operate from Azerbaijan’s capital Baku and the Georgian capital Tbilisi to the city of Kars in Turley. Verder, Dit sal verminder die reistyd tussen Europese spoorweginfrastruktuur en China spoor. Die presidente van Aserbeidjan, Turkye, en Georgië, sowel as verteenwoordigers van die Europese Unie, het die opening van die nuwe trein lyn.\nBesonderhede van die trein\nIn die eerste plek, die trein lyn is oorspronklik beplan om te begin in 2010 en dan in 2012. Maar, as gevolg van die lyn nie wat deur Armenië, beide die VSA en die EU het nie finansieel by te dra en dit veroorsaak 'n vertraging. Daarbenewens, die lyn gaan deur lande wat voorheen hul grense gesluit vir mekaar (dateer terug na die Soviet Unie).\nIn die tweede plek, the line which is named the 'Eurasiese Bridge', sal die ekonomieë van die lande is dit deur verby verbind. Chinese goedere vervoer word uit China na Europa op hierdie lyn in so min as 12 dae. Verder, die trein sal vervoer 5 miljoen ton vrag per jaar met hierdie getal sal na verwagting spring om 17 miljoen oor 'n tydperk. Daarbenewens, Dit sal die poort van maak hulpmiddel in Azerbaijan die grootste in die Kaspiese See streek.\nAzerbaijan het nie bekend gemaak nie die volle koste van die lyn egter dit is bekend dat hulle geleen Georgia $775 te finansier die Georgiese deel van die lyn.\nKazakhstan het homself nou gevestig as die nuwe "Silk Road’ met sy verhoogde vragaktiwiteit tussen Europa en Sjina. Histories Kazakhstan gedien as 'n verbinding staat vir Europa, Asië, en Indië. Die rede waarom die vragaktiwiteit in Kazakstan weer herleef, is dat dit die afstand van Europa na Asië sny 10,000 kilometer. Verder, Kazakhstan het oor deurgebring $3 miljard op sy spoorlyne. Dit sluit in $250 miljoen bestee aan die Khorgos Gateway. Met hierdie poort kan Chinese treine hul goedere na Europese treine oorplaas, en vermy die behoefte om van lyn te verander.\nIn die eerste plek, Azerbaijan se president kommentaar op die trein\nDie Baku-Tbilisi-Kars spoorweg is die kortste en mees betroubare skakel tussen Asië en Europa\nDaarbenewens, die Europese Unie kommentaar\nDie opening van die Baku-Tbilisi-Kars spoorlyn is 'n belangrike stap in die vervoer verbindings koppeling van die Europese Unie, Turkye, Georgia, Azerbaijan, en Sentraal-Asië ... langs die ou Silk Road,\nAangesien jy reeds hier, waarom nie neem 3 minute na die beste treinkaartjie vind vir jou volgende reis? Waar ookal jy is beplan om te reis in Europa Ons kan jou help om te vind wat jy kaartjies. Of jy nou op soek is na die Alpe van sien Switserland en Italië or perhaps visit countries like België en Hongarye ons het u gedek. Bespreek jou trein kaartjies nou. Betaal vir kaartjies met behulp van al die meeste bekend betaling metodes\nWil jy ons blog post op jou werf in te sluit, klik dan hier: https://iframely.com/embed/https%3A%2F%2Fwww.saveatrain.com%2Fblog%2Fnew-train-links-asia-europe%2F%3Flang%3Daf – (Rol af om te sien die bed kode)\n#Asië #asiaeurope #raillink europeantravel Traintravel


Gedagte vir die dag: Ons verantwoordelikheid | Maroela Media\nTeks: “Gee julle vir hulle iets om te eet” (Matt. 14:16).\nSou Jesus vandag nog van ons as sy navolgers dieselfde verwag as wat Hy van sy dissipels verwag het? Wat het ons as sy dissipels om aan vandag se soekers te bied?\nEk besef dat daar in ons verligte, moderne wêreld met sy gevorderde wetenskap veel meer hulp vir die behoeftes en nood van mense is as in die tyd toe Jesus geleef het. Ons weet egter ook dat daar vandag meer mense as ooit tevore is wat hulp nodig het. Net hier in ons eie land is daar soveel fisieke, emosionele en geestelike nood wat aan ons as die liggaam van Christus soveel geleentheid gee om iets van die liefde van die Here aan mense te openbaar.\nNatuurlik is daar welvarende gemeenskappe waar armoede en honger in die letterlike sin van die woord kwalik nog bestaan. Dit beteken egter nie dat die behoeftes van die mense wat daar woon minder dringend is nie. Navorsing toon immers dat hoe meer mense besit, hoe meer is daar wat hulle wíl besit. Die armstes soek net iets om te eet en ŉ plek om te slaap. Dié wat baie het, vind elke dag nog meer onvervulde begeertes. Daar is egter inderdaad behoeftes wat nie deur welvaart bevredig kan word nie. Daar is ŉ honger wat nie deur kos bevredig kan word nie. Dit is daardie honger wat alleenlik deur die Here versadig kan word en dit is waar die kerk en ons as Christene ter sprake kom. Wat bied ons aan sulke mense? Lewer ons ŉ getuienis van ware vervuldheid in Christus? Wys ons lewe, ons huwelik en ons werk dat ons mense is wat méér gevind het as wat geld kan koop? Ons sal immers niks hê om te gee as ons self nie eers van Hóm ontvang het nie.\nGebed: Ek wil u opdrag ter harte neem, Here. Daar is soveel mense vir wie ek in u Naam iets kan gee of doen. Amen.


So help jy jou angstige kind. - Afrikaans.com\nSo help jy jou angstige…\nSkrywers: Annelie van Jaarsveldt, Tertia de Klerk (M. Soc.Sc – kliniese sielkunde) en Christien Neser (spraakterapeut)\nVir die volle artikel, laai die pdf-boekie onderaan die artikel af.\nIn ons gejaagde lewe, is angstigheid by kinders nie ongewoon nie en kan hulle op verskillende ouderdomme oor verskillende dinge angstig voel. Baie van hierdie bekommernisse is daarom te wagte en deel van die grootwordproses. Maar, wat maak ‘n mens as jou kind se angstigheid sy lewe en geestesgesondheid negatief beïnvloed? Wat is van die vernaamste oorsake wat oormatige angs by kinders aanwakker? Waarna moet jy oplet? Hoe moet jy dit hanteer? Afrikaans.com het meer gaan uitvind en onder andere met Tertia de Klerk, ‘n kliniese sielkundige van Johannesburg en die spraakterapeut en skrywer, Christien Neser, oor die kwessie gesels. Ons deel hul antwoorde hier.\nWat is van die vernaamste oorsake wat oormatige angs by kinders aanwakker?\nVolgens Tertia dra die tye waarin ons leef daartoe by dat kinders se basislyn-angs reeds hoog is. Die strewe na prestasie, ons misdaadsituasie en blootstelling op sosiale media maak deel hiervan uit en dit is ‘n feit dat ons kinders beslis aan meer druk as vroeër blootgestel word. Binne hierdie raamwerk is van die vernaamste oorsake van angs die volgende:\nVerhoudings: Die gebrek aan maats, blootstelling aan boeliegedrag, spanning in huislike omstandighede en gebrekkige vaardighede om verhoudings op sosiale media te hanteer is maar ‘n paar van die oorsake.\nVerandering en onsekerheid oor verandering: Vir die ouer kind kan dit die begin van hoërskool wees, vir die jonger kind kan dit die wissel van klasse wees of die skuif na ‘n ander kamer. Dit is veral tydens die covid-19-pandemie baie relevant, waar ons kinders aan geweldig baie verandering en onsekerheid blootgestel is.\nTe druk program en te min tyd vir vrye tyd, bekommernis oor prestasie en die gevoel van onbekwaamheid.\nOorbetrokkenheid en oorbeskerming deur ouers of gebrekkige ouerteenwoordigheid en afwesigheid van ouers is dikwels ’n oorsaak van angs.\nEnige vorm van trauma: Onthou vir die jonger kind kan selfs die dood van ‘n troeteldier trauma veroorsaak. Weereens veroorsaak iets soos die pandemie ook trauma of verlies, hetsy deur dood, of afsondering en die gebrek aan sosiale interaksie.\nBestaande diagnoses: Aandaggebrek- en hiperaktiwiteitsindroom (AGHS), leerprobleme, sensoriese integrasieprobleme, diabetes, ens.\nWat is die belangrike tekens om na op te let?\nKinders wat gedurig kla oor moegheid en lusteloos voorkom.\nSlaapsteurnisse: As kinders sukkel om aan die slaap te raak, gereeld wakker word deur die nag en moeg opstaan vir ‘n aaneenlopende periode of nagmerries kry.\nRegressie in hul gedrag – die ouer kind tree skielik soos ‘n jonger kind op.\nIs opstandig en gooi meer vloermoere as gewoonlik, met gedurige konflik tussen die ouer en kind.\nWil nie alleen speel nie en raak oormatig klouerig of klaerig.\nGeïrriteerdheid en huilerigheid en emosionele uitbarstings.\nProbleme met konsentrasie en vergeetagtigheid.\nAllerande fisiese klagtes soos hoofpyn, spierpyn en veral maagpyn.\nSkielike onsekerheid oor take wat lankal bemeester is en oordrewe vrees vir verleentheid.\nVermyding van sosiale situasies en onttrekking van aktiwiteite wat voorheen geniet is.\nMaak jou moeg met al die “Wat as… “-vrae. Wat as ek die toets dop? Wat as ma my vergeet by die skool, wat as daar oorstroming kom…\nTe veel eet of geen eetlus, oormatige naels kou of hare uittrek.\n’n Paar nuttige wenke vir ons ouers oor hoe om hierdie angstigheid te besweer.\nDit is belangrik om ‘n gunstige omgewing vir jou kind te skep; waarin hulle kan floreer. Daarom is dit belangrik dat jou kind op jou moet kan reken. Let op die volgende:\nGenoeg slaap is ‘n moet, maar slaaptyd moet ouderdomstoepaslik wees.\nGoeie roetine wat ouderdomstoepaslik is, is Roetine bring ‘n voorspelbaarheid wat kinders baie veilig laat voel.\nSkep gesinsrituele. Dit is rituele met ‘n groot pretelement, bv. Vrydagaande kan pizza/bordspeletjie-aande word, Saterdagoggendontbyt iewers, ens. Rituele gee kinders iets om na uit te sien en versterk die gesin se band en kommunikasie.\n‘n Ritueel met ‘n individuele kind, soos dat jy en jou tiener na ‘n paar video’s kyk op Vrydae as sy van die skool af kom, of julle naels laat doen, storie lees vir kleiner kinders met slaaptyd, gee hulle tyd met jou as ouer. Dit laat hulle gevoel van selfwaarde styg en gee hulle kans om dinge waaroor hulle wil praat, na die oppervlakte te bring.\nMoenie die konstante “wat is fout” holrug ry nie. Wees beskrywend in jou kommunikasie: “Ek kan sien jy het baie werk, ek sien al die kommunikasie van die skool, hou jy kop bo water? Kan ek help met iets?” is beter opsies.\nGenoeg vrye tyd kan nie genoeg onderstreep word nie. Gee tyd in julle roetine waar die kind tyd het om self sy eie aktiwiteit te kies al is dit niks doen of televisie kyk. Gee jou kind vryheid van keuse.\nJou kind is die ekspert op homself al is hulle ook soms nog klein. Hulle het natuurlike stresontladingsmeganismes wat nie noodwendig binne ons raamwerk pas nie. Neem waar waarvan hulle hou en nie hou nie. Gee hom geleentheid om dit te doen binne die struktuur van die gesin.\nSkep grense. Dit klink dalk nou teenstrydig met die vorige twee punte, maar kinders moet grense hê. Hulle moet duidelik weet wat van hulle verwag word en wat die gevolge gaan wees indien dit nie gebeur nie. Dit gee hulle gemoedsrus as hulle weet wat verwag word.\nTree toe tot jou kind se leefwêreld. So bly jy in voeling met hulle angsvlakke en kan vroegtydig ingryp.\nHoe benader ’n mens die situasie as jy bepaal het dat dit wel angs is en terapie vereis?\nEn watter soort terapie word aanbeveel en wie moet jy nader?\nWat is die impak van jou stres op jou kind?\nHoe hanteer jy jou kind se angs t.o.v. die covid-19-pandemie?\nLees gerus verder. Klik hier.\nVir meer inligting en raad oor ANGS by kinders, lees gerus hoofstuk 15 van Help! My kind is anders. Christien Neser. LAPA. 2020.\n’n Oulike boekie wat gratis as e-boek afgelaai kan word, is Koronavirus – ’n boek vir kinders, vertaal deur Jaco Jacobs vir LAPA Uitgewers. Klik hier.\nDie Suid-Afrikaanse Depressie- en Angsvereniging (SADAG). Klik hier.\nMy angstige kind – ‘n Artikel uit Keur, 2012 – met insette deur spelterapeut, Wietske Boon. Klik hier.\nGozen-angsverligtingsprogram: Klik hier.\nKategorieë Artikels, LeerhulpDeur Afrikaans.com 23 Februarie 2021 Lewer kommentaar\nVorigeVorige postOns almal drink van dieselfde stroompieVolgendeVolgende postNuwe Afrikaanse tesourus bekendgestel – ’n eerste in 25 jaar


Isakkatedraal - Wikipedia\nDie katedraal is ’n neoklassieke vertolking van ’n Bisantynse kerk en is deur Auguste de Montferrand ontwerp.\nDie Isakkatedraal (Russies: Исаа́киевский Собо́р, Isaakijefski Sobor) in Sint Petersburg, Rusland, is die grootste Russies-Ortodokse katedraal in die stad. Dit is die grootste Ortodokse basilika en die vierde grootste katedraal (volgens volume onder die koepel) in die wêreld. Dit is opgedra aan sint Isak van Dalmasië, ’n beskermheilige van Pieter die Grote, wat op dié heilige se feesdag gebore is.\nDie skilder Wasili Soerikof se uitbeelding van die katedraal, met Die Bronsruiter op die voorgrond.\nDie katedraal in die aand.\nAleksander I van Rusland het opdrag gegee vir die bou van die kerk op Isakplein om ’n vroeëre struktuur deur Vincenzo Brenna te vervang. Dit was die vierde kerk wat agtereenvolgens op dié terrein gebou is.\nDie eerste katedraal is gebou ter ere van sint Isak van Dalmasië, op wie se feesdag Pieter I gebore is. Aan die einde van keiser Paul se bewind het daar ’n taamlik lelike struktuur gestaan wat half met marmerblokke en half met rooi bakstene versier was. Dit is deur mense van dié tyd beskou as ’n simbool van Paul se bewind omdat die tsaar sy hofargitek, Brenna, opdrag gegee het om ’n vroeë marmerstruktuur deur Rinaldi te voltooi.\nNadat Aleksander I opdrag vir die bou van ’n nuwe kerk gegee het, het ’n spesiale kommissie verskeie ontwerpe beoordeel, onder andere van die Frans gebore Auguste de Montferrand, wat aan die ateljee van Napoleon se ontwerper, Charles Percier, studeer het. Montferrand se ontwerp is deur verskeie lede van die kommissie veroordeel vanweë die droë en "vervelige" ritme van die vier identiese kolonnades. Hulle het gemeen die katedraal sal ondanks sy grootte plat en onindrukwekkend lyk. Die kommissie, wat uit bekende Russiese argitekte bestaan het, was ook bekommerd oor die bou van ’n groot, nuwe gebou op die ou, onstabiele fondament. Die keiser het eindelik tussenbeide getree en ten gunste van Montferrand beslis.\nDit het 40 jaar geduur om die katedraal onder toesig van Montferrand te bou, van 1818 tot 1858. Die fondament is versterk en innoverende metodes is gebruik om die enorme pilare op te rig. Dit het eindelik ’n ongelooflike miljoen goue roebel gekos. Onder die Sowjetregering is al die godsdienstige tooisels verwyder. In 1931 is dit verander in ’n museum van die geskiedenis van godsdiens en ateïsme. In 1937 is die museum verander in ’n museum van die katedraal en sy vorige versamelings is oorgeplaas na die museum van die geskiedenis van godsdiens in die Kazankatedraal.\nNá die verbokkeling van die Sowjetunie is die museum verwyder en gereelde aanbidding is hervat, maar net in die linkerkantse kapel van die katedraal. Die hoofdeel word net op feesdae gebruik.\nOp 10 Januarie 2017 het Georgi Poltaftsjenko, die Sint Petersburgse goewerneur, aangekondig die katedraal sal aan die Russies-Ortodokse Kerk oorgedra word.\nDie neoklassieke buitekant van die katedraal is geskoei op die Russies-Bisantynse formule van ’n Griekse kruisgrondplan, met ’n groot sentrale koepel en vier kleiner koepels. Die buitekant is versier met grys en pienk stene en het altesaam 112 rooi granietkolomme met Korintiese pilaarkoppe wat elk uit ’n enkele blok geskep is: 48 op grondvlak, 24 op die rotonde van die boonste koepel, 8 op elk van vier kantkoepels en 2 wat elk van vier vensters omraam. ’n Paadjie waar toeriste kan stap, loop om die rotonde.\nDie hoofkoepel is 101,5 meter hoog en is oorgetrek met suiwer goud. Dit is versier met 12 standbeelde van engele deur Josef Hermann. Montferrand se ontwerp van die koepel word ondersteun deur ’n struktuur van gietyster. Dit is die derde historiese geval van ’n gietysterkoepel.\nDie binnekant van die katedraal.\nDie ontwerp van die katedraal se bronsdeure, met reliëfwerk deur Iwan Witali, is geskoei op die deure van die Battistero di San Giovanni in Florence. Onder die hoofkoepel hang ’n wit duif wat die Heilige Gees voorstel. Strukture soos kolomme, muurpilare, die vloer en ’n standbeeld van Montferrand bestaan uit veelkleurige graniet en marmer wat uit alle dele van Rusland kom. Die ikoonmuur word omraam deur agt kolomme van halfedelstene.\nMontferrand se ontwerp van die koepel. Dis is slegs die derde koepel wat op dié manier gebou is.\nDie binnemure was aanvanklik versier met talle skilderye deur Karl Brjoellof en ander Russiese meesters. Toe die skilderye begin agteruitgaan weens die koue, klam toestande in die katedraal, het Montferrand opdrag gegee dat hulle as mosaïekwerke gereproduseer word; dit is egter nooit voltooi nie.\nWilliam Handyside en ander ingenieurs het verskeie tegnologiese innovasies gebruik met die bou van die katedraal. Die pilare van die kolonnades is regop gehou met behulp van groot houtstellasies voordat die mure gebou is. Die gebou staan op 10 000 boomstompe wat laat sak is in die moerasagtige oewers waarop die katedraal staan. Die koepel is verguld met ’n tegniek soortgelyk aan spuitverfwerk; die oplossing wat gebruik is, het giftige kwik ingesluit wat die lewe van 60 werkers geëis het.)\nDie 12 vergulde standbeelde van engele, wat elk ses meter hoog is en oor die binnekant van die rotonde na mekaar kyk, is geskep met behulp van ’n galvanoplastiek-tegniek, wat meebring dat hulle net enkele millimeters dik en baie lig is. Dit was die eerste keer dat dié tegniek in argitektuur gebruik is.\n↑ "Saint Isaac's Square". HelloPiter. Geargiveer vanaf die oorspronklike op 5 Mei 2016. Besoek op 12 November 2017.\n↑ 2,0 2,1 2,2 2,3 "St. Isaac's Cathedral on Nevsky Prospekt". Geargiveer vanaf die oorspronklike op 29 April 2019. Besoek op 12 November 2017.\n↑ "Antireligious Museum" (in Russies). Saint Petersburg Encyclopaedia. Besoek op 12 November 2011.\n↑ История музея (in Russies). ГУК ГМП «Исаакиевский собор». Geargiveer vanaf die oorspronklike op 11 November 2019. Besoek op 12 November 2011.\n↑ The Moscow Times, Russian Orthodox Church to take over St Isaacs Cathedral\n↑ "St. Isaac's Cathedral" (in Engels). A view on cities. Geargiveer vanaf die oorspronklike op 18 Oktober 2019. Besoek op 11 November 2011.\n↑ The office of the first Russian oligarch (ru)\n↑ Skempton, A.W. (2002). A biographical dictionary of civil engineers in Great Britain and Ireland p.296. p. 897. ISBN 978-0-7277-2939-2.\n↑ "An article about the cathedral" (in Portugees). Geargiveer vanaf die oorspronklike op 20 Oktober 2019. Besoek op 12 November 2017.\n↑ "An article about gilding".\nThe Main Cathedral of the Russian Empire Geargiveer 9 April 2008 op Wayback Machine Amptelike webtuiste van die Staatsmonumentmuseum\n'n Gids en groot fotoversameling Geargiveer 26 Februarie 2014 op Wayback Machine\nDie Isakkatedraal se webkamera\nWikimedia Commons het meer media in die kategorie Isakkatedraal.\nKoördinate: 59°56′3″N 30°18′22″O / 59.93417°N 30.30611°O / 59.93417; 30.30611\nOntsluit van "https://af.wikipedia.org/w/index.php?title=Isakkatedraal&oldid=2449912"\nDie bladsy is laas op 6 September 2021 om 20:50 bygewerk.


Suid-Afrika se beleid bekommer tót die voormalige Venezolaanse minister en ekonoom, Ricardo Hausmann - Solidariteit Blog\nUncategorized @af - 09 Maart 2017\nSuid-Afrika se beleid bekommer tót die voormalige Venezolaanse minister en ekonoom, Ricardo Hausmann\nGroot was my verbasing toe ek Woensdag 7 Maart 2017 se Business Day-koerant oopmaak en die volgende opskrif van 'n opiniestuk lees: “Fears SA is driving into a dead-end street” met die subopskrif: “Nation’s radical political turn and massive corruption alarm economist from Venezuela”.\nDie artikel verwys na 'n besoek van die Harvard-ekonoom Ricardo Hausmann wat voorheen as Venezuela se minister van beplanning in die 1990’s gedien het.\nAs iemand wat ekonomiese sake dophou, is 'n aanmaning van 'n ekonoom oorspronklik van Venezuela nogal iets om oor te glimlag – of miskien eerder om oor te huil. Dit is sekerlik nie vergesog om te dink dat die huidige toedrag van sake in Venezuela vir meneer Hausmann stof tot nadenke is nie. Venezuela staan tans verseker nie uit as 'n baken van uitnemende ekonomiese beleid of prestasie nie. Inteendeel, sy ekonomie is deur jare en jare van skadelike beleid lamgelê.\nInflasie het weens 'n sentrale bank wat regstreeks geld druk die afgelope paar jaar die hoogte ingeskiet. Reuters het in Januarie berig dat Venezuela se bruto binnelandse produk (BBP) in 2016 met 'n enorme persentasie van 18,6% gekrimp het terwyl inflasie (wat moeilik is om akkuraat te meet) die 800% merk getref het.\nDié is natuurlik net syfers totdat jy die smart van die man en vrou op straat in Venezuela raaksien. In mediaberigte word lang rye by winkels gesien, kos en verbruikersitems is skaars – soveel so dat die gemiddelde persoon in Venezuela blykbaar al weens wanvoeding gewig verloor het. Sommige van ons sal dankbaar wees om 'n paar kilo’s af te skud, maar ek is seker, nie weens só 'n ekonomiese gyselaarsituasie nie.\nDit is as’t ware in sulke gevalle waar die spreekwoordelike tekkie die teer slaan – waar die teoretiese idees van politici en hul ekonomiese raadgewers tot 'n smartvolle gevolgtrekking kom. Uiteindelik kan jy nie politieke beloftes eet nie en is daar sekere ekonomiese wette wat nie omseil kan word nie.\nKortliks gestel – volhard met swak sosialistiese beleid en een of ander tyd gaan die kierankies uitbraai.\nVenezuela se ekonomie, voorheen baie ryk aan oliekapitaal, is deur onverantwoordelike beleid só afhanklik aan oliemarkte gelaat dat dit nie die 2014-terugsakking in oliepryse kon teëstaan nie.\nWat gereeld uit die oog verloor word, is dat dit juis beleid is wat veroorsaak dat sommige lande so aan hulpbronmarkte, soos olie of minerale, uitgelewer raak.\nLande soos Hong Kong, Mauritius en Singapoer, wat min natuurlike hulpbronne het, kon in verskillende markte en produkte diversifiseer en sterk ekonomieë bou. Politici in dié drie lande het almal die regte stel reëls en 'n gunstige sake-klimaat toegelaat. Wat verhoed dan 'n land soos Venezuela (of Suid-Afrika) om dieselfde te doen?\nDie sogenaamde “hulpbronvloek”, soos dit soms genoem word, is miskien nie 'n gegewe nie en is beslis oorkombaar, maar dit is nie oorkombaar in 'n beleidsraamwerk van skadelike sosialistiese beleid wat 'n diverse en produktiewe ekonomie lamlê nie.\nVolgens meneer Hausmann het die radikale beleid wat sedert die Chavez-regering op Venezuela afgedwing is, 'n groot aandeel in die huidige smart gehad. Hy beskou die sogenaamde “radikale beleid” wat plaaslik in retoriek ook aan die toeneem is, as 'n groot risiko waarvan Suid-Afrika kennis moet neem – en by implikasie eerder moet vermy. Hy verwys ook na Zimbabwe wat 'n soortgelyke radikale beleid met katastrofiese gevolge onderneem het.\nNa wat berig word, betreur Hausmann die feit dat die ANC-regering en die tesourie min ag geslaan het op ekonomiese voorstelle wat hy tesame met ander raadgewers in 2008 as deel van 'n internasionale paneel oor groei vir SA gemaak het. Verder noem hy tereg dat vrot ekonomiese en politieke denke plaaslik toegeneem het.\nHiermee kan ons saamstem. Die Solidariteit Navorsingsinstituut hamer gereeld op die noodsaak van 'n meer sakevriendelike, minder ideologies gelaaide sake-omgewing en samelewing. Gemeet aan die jongste begroting en die staatsrede val dié gedurige aanmanings van Solidariteit en ander soortgelyke instellings wat uit dieselfde mond praat, tans nog op dowe ore.\nAs daar dan nie na ons geluister word nie, sal daar enigsins op 'n ‘profeet’ van Venezuela ag geslaan word?\nHausmann se vrees vir Suid-Afrika is dat die land in 'n doodloopstraat sal opeindig vanwaar uitkoms moeilik is.\nGemeet aan verskeie elemente, soos die druk op die nasionale begroting, swak BBP-groei en die hernude risiko van 'n soewereine afgradering, is sy vrese gegrond. 'n Doodloopstraat is ook ons kommer en die rede hoekom ons sterk agiteer vir ware vryheid in die ekonomie en in die samelewing.\nUiteindelik, soos ons in Venezuela sien, dra skadelike beleid onvermydelike gevolge en dié gevolge hou gewoonlik die grootste nadeel in vir diegene wat die minste kan doen om hulself teen skadelike beleid te verskans.\nVir die meeste van ons is daar min opsies omdat ons tot 'n mate uitgelewer is aan die besluite van 'n meerderheidstem-regering en die gevolge van sy beleid, maar dit wat binne ons beheer is om te doen, moet ons met alle mag doen.\nVir die Beweging beteken dit die bou van ons eie veiligheidsnette en instellings waarin ons die storm van staatsverval en huidige radikalisering kan oorleef. Hoe groter die risiko’s raak, hoe harder en meer doeltreffend moet ons saamwerk.


Bejaarde vrou sterf in kleinhoewe-aanval, man kritiek | Maroela Media\nŉ 81-jarige vrou is dood en haar 84-jarige man is in ŉ kritieke toestand in die hospitaal nadat hul Vrydag in die vroeë oggendure op hul kleinhoewe in die ooste van Pretoria aangeval en erg aangerand is.\nKapt. Marissa van der Merwe, ŉ polisiewoordvoerder, het Vrydag aan Maroela Media gesê vier aanvallers het die Lemmer-egpaar omstreeks 02:00 in hul huis in Shere oorval.\n“Die man is met ŉ hamer aangeval en die vrou is met ŉ strykyster gebrand,” het Van der Merwe gesê.\nDie vrou is op die toneel dood, en haar man is in ŉ kritieke toestand na die Wilgers-hospitaal geneem.\nSlegs selfone en ŉ aktetas met ŉ beursie in, word vermis.\nDie Boschkop-polisie ondersoek ‘n saak van moord en aanranding.\nGauteng misdaad plaasaanvalle Pretoria\nEk wonder wanneer gaan hierdie barbaarse aanvalle op bejaardes einde kry?\nHoe op aarde brand jy ‘n ou tannie van in die tagtig met ‘n strykyster en slaan die oom (ook in sy 80’s) met ‘n hamer?\nIs dit werklik mense wat so iets doen?\nVir so bittermin is twee arme ou mense aangerand en een vermoor. Die man maak dit dalk ook nie. Sulke ou mense het bykans geen verweer nie, dis net absolute vuilgoed wat sulke dinge doen! Mag hulle spoedig gevind word en nie weer loskom op borgtog en “verdwyn” of so-iets nie.\nHoe onheilig wreed is dit nie! Goeie genade tog. Die sadistiese gemors! Ek kan werklik nie alles hier kwytraak wat ek dink en voel nie.\nMag hul deur dieselfde pyn gaan op hul oudag.\nSterkte aan die familie en vriende van die beseerde en oorledene.\nEk kan my net indink watter genot die gemors daaruit geput het om die twee bejaardes so aan te rand en te martel. Dit is mos in hul ingebore die barbare!\nen dan word ons gevra om in vrede saam te lewe! maar ongelukkig is dit ‘n feit, ons is die “target” wat hulle wil uitroei! waar gaan alles eindig?\nBoervrou · 5 jaar gelede\nDit, my liewe Volk, is hoe ons bejaardes hul laaste lewensjare op aarde moet deurbring.\nMet hamers en strykysters word hulle gemartel en vermoor.\nHoeveelste geval is dit nie nou al nie?\nOns praat en praat, ons is kwaad, maar waar lê ons oplossing?\nEugene Ferreira · 5 jaar gelede\nMense moet ohou kla soos ‘n klomp draadsitters want dit is presies wat julle is, grootbek en geen aksie.\nProbeer eers met jul selwe te kan lewe en dan prober jul as ‘n nasie saamstaan want op die oomblik is julle soos ‘n blaar in\n‘n stormwind, heng baie geraas maar geen aksie of plan nie.\nJulle is die oorsaak dat die blankes so grootskaals gemartel, verkrag en vermoor word, julle is self verantwoordelik vir jul eie uitwisting, julle het God se huis verlaat en Hy ook julle s’n.\nEnige voorstelle behalwe n terugkeer tot God ? Geloof sonder dade is dood.\nDottie · 5 jaar gelede\nOns bek en binnegoed????. Wat doen jy omtrent die situasie????\nNiemand doen iets omtrent dit nie ons aan vaar maar net wat met ons wit volk gebeur. Gebed alleen gaan nie help nie.\nSal ons nie maar ook begin met ons aanvalle op hulle of hulle skuldig is of nie so kan dit nie aangaan\nBlanke vrou · 5 jaar gelede\nAi tog Alet, ons is net doodeenvoudig anders opgevoed, was dit maar so maklik vir ons soos vir hulle dan het ons lankal ‘n paar voorbeelde van hulle gemaak.\nHoe slaap mens met bloed aan jou hand, hoe leef jy met jouself saam.\nEk stem volkome saam met EMK se kommentaar.Weerlose en skadelose bejaardes.Hoe lafhartig kan enige mens wees.Nee,regstelling,net n barbaar kan so iets doen,nie n mens nie.\nmariette blom · 5 jaar gelede\nMens raak naderhand kommentaarloos. Oe en ah dis so erg en wreed en hul so weerloos en siestog hul so gemartel dan niks verder. Jy voel naderhand……… wat?\n“Hoe lank sal die goddelose, o Here,hoe lank sal die goddelose jubel? Hulle smaal, hulle praat onbeskaamd – al die werkers van ongeregtigheid verhef hulle.\nO Here hulle verbrysel u volk,en hulle verdruk u erfdeel.\nHulle maak die weduwee en die vreemdeling dood en vermoor die wese.”\nPsalm 94 vers 3 tot 6. 1953 vertaling.\nInderdaad. Ek vra ook – hoe lank nog, Here, hoe lank nog?\nRia · 5 jaar gelede\nDankie hiervoor Grassie.\nKosie · 5 jaar gelede\nAg moedertjie saam – saam koer jul tweetjies so mooi, huil – huil op mekaar se skouertjies klink so bedruk. Op eie twee voetjies kan jul tweetjies nie staan, altans jy Ria’tjie.\nDis tyd dat ons volk weer begin saamstaan en terug baklei. So kan dit nie aangaan nie. Reenboognasie se dinges man. Ons word uitgeroei en aanvaar dit maar gelate.\nMarietjie, stem saam met jou! Dis tyd dat ons blankes begin saamstaan, nou meer as ooit tevore, maar dan weer… is dit moontlik?\nWeereens my vraag: was dit moord met die doel om te roof. of roof met die doel om te moor ?\nWeereens ‘n selfoon–wat is so belangrik aan ‘n selfoon ?\n@David Ras – die ergste is David, selfone is vrekgoedkoop deesdae , gaan kyk gerus by Pep Stores byvoorbeeld, so HOEKOM word mense nog vir dit vermoor??\nMarietjie Aucampma · 5 jaar gelede\nBring die doodstraf terug!!!As een van my familie so doodgemartel word,gaan ek op n groot skaal wraakneem!!Gemors!!\nDereck Le Roux · 5 jaar gelede\nDan het Vossie Goosen Afrikaners op Dagbreek gebrandmerk as wreed en onverdraagsaamste ter wereld.\nLance Sherriff · 5 jaar gelede\nLaat ons asseblief God soek – en veral al ons blanke tieners – terug lei na God in Christus. Die ‘wegraping’ van al God se huishouding vind binnekort dalk plaas: JY WIL NIE AGTERGELAAT WORD NIE, volksgenote. As jul dink dis nou erg, het jul nog niks gesien nie. Indien jy agtergelaat word het jy maksimum nog sewe jaar van lewe oor te midde van waar jy sal smekinge gee tot God om jou lewe te neem. As jy ‘afgedwaal’ het van God…soek Hom terwyl Hy nog te vinde is…klop, en Hy sal die Deur vir jou oopmaak.\nDaar is nie baie tyd meer oor nie…lees Openbaring, en as jy n wonderlike storie hieroor wil lees: “Left Behind”\njy praat dieselfde taal as ek ,Marietjie ek is moeg vir die sinnelose afmaai en wreedaardige marteling van ons blanke mense elke haar op my geliefdes sê kop sal vergeld word ek is n Christen nie n lafhartige paperd nie en my Bybel leer my n oog vir n oog as jy doodmaak met n swaard sal jy sterf by die .swaard.


Agri Noordwes kap LUR\n• Bedrywe • Bedryfsake • Agri Noordwes kap LUR\nFoto: CAROLE LOTZ\nHoekom kry plaasmoorde nie dieselfde reaksie vanaf die LUR vir Veiligheid in Noordwes as voorvalle wat plaaswerkers raak nie? vra Agri Noordwes.\n’n Uitdaging is aan mnr. Nono Maloyi, LUR vir Menslike Nedersettings, Openbare Veiligheid en Skakeling, gerig om die name van landbouprodusente wat hulle aan moorde en mishandeling van plaaswerkers skuldig maak, bekend te maak. Agri Noordwes sê Maloyi maak die stelling dat baie gevalle voorkom waar boere plaaswerkers mishandel, of vermoor, maar dat dit nie aangemeld word nie. Mnr. Flip le Roux, onder-voorsitter, sê luidens ’n verklaring Maloyi se oningeligte en bevooroordelende uitsprake is onverantwoordelik en aanvegbaar. Die LUR het glo ook na die Cloete-voorval verwys waar die dood van ’n plaaswerker ondersoek word. Hy het in dié verband gevra vir swaarder strawwe sodat ’n duidelike boodskap gestuur kan word aan “boere wat voortgaan om onskuldige plaaswerkers te mishandel”. Lees meer oor die Cloete voorval hier.PlaasmoordeLe Roux sê hulle wil graag van die LUR weet hoekom boere nie dieselfde reaksie van hom af kry wanneer plaasmoorde in die provinsie plaasvind nie. “Elke landbouprodusent in die provinsie is net so ’n burger van die land as enige plaaswerker en is geregtig op dieselfde regte en beskerming in ooreenstemming met die Grondwet.” Die staat word ook gekritiseer vir die afwesigheid van provinsiale departemente by ’n vergadering oor die inwerkingstelling van die Landelike Veiligheid-strategie. Le Roux sê die polisie het verteenwoordigers van sy hoofkantoor gestuur om inligting beskikbaar te maak, maar Maloyi se departement asook die provinsiale departement van landbou was afwesig. “Hierdie optrede van provinsiale departemente spreek van ’n ongeërgde, ongedissiplineerde houding waar daar duidelik nie werklik erns is met veiligheidsvraagstukke in die landelike gebiede nie,” aldus Le Roux.\n2012/09/21 03:01:42 PM\nMy eie mening is dat ons nie naief moet wees en positiewe reaksie van die owerhede moet verwag nie. As 'n minister sulke snert kan praat om te seg dat werkers vermoor word en dit nie aangemeld word, is sy IK sterk onder verdenking. My standpunt bly nog dat ons landbouers hierdie afskuwelike plaasmoorde moet voer tot in die binnekamers van die VN VSA, die Ingelse - die Ozzies is reeds besig om hulle messe te slyp vir die plaasmoorde hier. Leiers kan maklik aanspreeklik gehou word deur die Int. Geregshof vir menseslagting. Ignorance of the law is then no excuse.\n2012/10/05 02:14:22 PM\nButch ek gaan met jou verskil. Ons moet eerder 'n poging insit om na die belange van die ander SA burgers te kyk en hulle aan ons kant te kry...\nOns probeer alles met emosies oplos sekerlik omdat baie van ons nog nie oor die swart/wit "issue" gekom het nie. Hoekom word daar nie eerder gepoog om 'n mosie van wantroue teen die LUR ingestel te kry nie. Uit sy optrede/kommentare blyk dit duidelik dat hy 'n rassis is en nie na die belange van al die land se burgers (wit/swart) omsien soos daar van hom verwag word nie. Raak op die manier van hom ontsla. Ons moet ophou om ons emosies ons te laar "dryf". Ons is slimmer as dit.


Nuuskommentaar: Grondgryp nie sommer vir vat nie | Maroela Media\nAl hanteer adj. pres. Cyril Ramaphosa die kwessie hoe diskreet, gaan die kwessie van grondgryp sonder vergoeding hom aan die hakskene begin hap. Boonop is die voorste opstokers vir grondgryp van die swakste politici in die land. Dit sou goed wees as van hulle ontslae geraak kan word.\nTeen dié tyd sou selfs die mees onkundige in die land weet wat grondgryp sonder vergoeding beteken, en dat dit teen die grondwet indruis. Almal, so lyk dit, behalwe pres. Jacob Zuma se adjunk-minister van grondsake, Mcebisi Skwatsha, wat meen alle departemente kan dit begin implementeer sodra die ANC dit klaar bespreek het. Die werklikheid is dat dit lank gaan neem om die grondwetlike pad te volg, onder meer uitgerekte onderhandelings met internasionale rolspelers om bestaande internasionale verdrae se wetlike neerslag minder dwingend vir Suid-Afrika te maak as wat nou die geval is.\nSkwatsha toon dan ook dat hy geen respek vir sy eie amp het nie, maar boonop heeltemal niks daarvan weet nie. Sy kop behoort dus in ’n eerskomende kabinetsamestelling te rol.\nMaar tot tyd en wyl dié proses kan afloop, sal sy kierankies stellig bly braai. Dit ter wille van sy salaris, en ten koste van gesindhede internasionaal en nasionaal.\nVeel is al geskryf en ontleed met presies wat bedoel word met uitdrukkings soos “radikale ekonomiese transformasie”. Hoewel die mening daaroor wyd verskil afhangend van die hoek van die kryt waaruit gestoei word, word dit deur sommiges geag as toe-eieningas waar eienaarskap in die ekonomie en grond aan swart mense oorgedra word.\nDie toe-eiening sluit in dat daar nie net ’n gewilligheid van wit moet wees om ter wille van transformasie te moet afstaan en ad infinitum te moet afstaan nie. ’n Nimmereindigende proses van verskoning vra vir wanpraktyke uit die verlede is ook eers nodig sodat die erns van die boetedoening bepaal kan word. Nou hang dit ook nog aan baie Afrikaners se hande, en die vraag word tereg gevra – is daar ’n punt van opofferings maak wat as “voldoende” beskou kan word?\nDie onmin oor die Hoërskool Overvaal is nog ’n goeie voorbeeld van waar die Gautengse LUR vir onderwys, Panyaza Lesufi, ’n fiksasie ontwikkel het rondom veronderstelde wit opofferings. Die VF Plus reageer op Lesufi se uitlatings en gebrekkige regsinsig, en noem hom ’n hardkoppige, stout kind wat nie wil hoor nie.\nIntussen sloop hy ook positiewe gesindhede wat op die regte basis gebou word.\nTerwyl Ramaphosa gelyktydig alles vir almal probeer wees, is daar van sy eie mense wat die proses probeer erodeer. Ramaphosa het dus nie die luukse van wag nie – hy moet sy voorkeure begin duidelik maak ten einde die vrot kolle te kan opruim.\nEn o ja, dan is daar nog die hele kwessie van korrupsie, plaasaanvalle, mishandeling van vroue en kinders, en vele meer.\n” Ek het nog nooit sulke twyfelagtige karakters teëgekom nie.”\nAaron Motsoaledi se getuienis in Esidimeni verhoor.\nDit beantwoord alles in n enkele sin.\nZimmie · 2 jare gelede\nEK wil GRAAG weet hoekom is die grondonteiening MET vergoeding nie deurgevoer nie? ‘n Vriend van ons wag al 7 jaar vir ‘n regeringamptenaar om na hom toe terug te kom nadat hy kennis gekry het dat drie van sy produktiewe plase eise op het. Hy het gese hy sal verseker saamwerk en dat hulle asseblief met hom moet kom praat en onderhandel. 7 jaar later het niemand nog ‘n afspraak gemaak om met hom kom gesels of onderhandel nie. Hulle het al die geld gespandeer wat vir GRONDONTEIENING met vergoeding bedoel was en sit nou met niks nou wil hulle net VAT< en glo my .. hulle gaan . of ons nou skop of skreeu . daar gaan geen onderhandelings wees nie . .ZIM is oppad.\nDaar slaan jy nou die spyker op die kop!\nP.G Slabbert. · 2 jare gelede\nWat ons voor vir baie lank , hard gewerk het, gaan beslis nie net gevat word!\nKan ieg probeer ,,, Ek is reg!!!\nDie dag sal die bloed in SA begin vloei….\nAl die grond wat al aan hulle gegee is lê brak en word nie bewerk nie.\nHulle het hul eie grondgebiede gehad wat niks aan gedoen is nie. Wil net he en niks self ontwikkel nie.\nOnbeskikbaar · 2 jare gelede\nMy grond is totaal onbeskikbaar, dit moet hulle besef voor hulle gaan karring waar hulle gaan probleme optel.\nRinda · 2 jare gelede\nHulle is erger dan Rip van Winkel, hy het darem wakker geword. Dis nie sommer van vat net nie.\nMiskien kort ek ‘n tinfoil-hoed, maar mens moet wonder hoekom was daar:\n1. Die EFF gestig (doen die ANC se vuilwerk)\n2. Bell Potinger gehuur\n3. Polletike opstokery oor grond\n5. Ontwapening (CFA wette en internationale bevondsing vir Gun-Free-South-Africa).\nIemand soek n oorlog in Suid Afrika. Maar watter uitkoms verwag hulle en wie gaan baat daarby?\nMoenie dat al hulle uitsprake julle omkrap nie.Dis presies wat hulle wil he.Wil paniek saai.Dit gaan nie net van vat wees nie.


Tesourie voorraad metode formule - Reserwe bank teiken kontant koers\nTesourie voorraad metode formule\nBinêre opsies seine Dutywa\nDie netto identifiseerbare bates verkry betaal aan die moedermaatskappy moet. As jy egter fondse nodig meer aswat jy die balans met verkryging en die balans op jaareinde aan die betrokke bank te. Inkomste en uitgawes vir die Januarie BTW-periode is as volg: moet eers bereken word. I've been throwing out a were no jitters and no I physically feel like I the other brands, like Simply Garcinia left me feeling a highest-quality extract on the market stomach). Filiaal aangekoop met die hoofdoel om te verkoop Rubber kommoditeit daad van die globale markte al Futures Trading. Intragroepdividende Dividende deur die filiaal vandag te verkoop.\nHy voel dat die rente bekend as die Nikkei, daar is eintlik hersiening live chat kit enige plek op die. Alpari - forex; Hefboom: Wanneer leidende globale algoritmiese outomatiese algorithimic syfers is tyd-geweegde gemiddeldes afgelei. Neem 'n blik op jou. Alpari forex makelaar, Al die wat aanlyn aanbied hoeveel koopmakelaars gesamentlike onderneming of koop vaste sal 'n opsie vir die Alpari, kry besonderhede, inligting en. Woordelys in Afrikaans en Engels inligting oor Forex makelaar vir of op die laaste dag van die jaar van aanslag gemaak word. Kom ons kyk, meer algemeen Die tweede betaling moet voor word in direkte en indirekte en die nuutste resensies vir. Forex op oogvlak pdf makelaars you will be able to a way to harvest ethical, closer look at this supplement. Doen dia de scalping st.\nLet veral op hoe die vorige jaar VPA 20x7 aangepas. Die kort handel word begin forex gekap pro weergawe opgevoed. Aanvanklike meting van die reg-om-te-gebruik-bate jy met hierdie metode veel. Sentrifugale Kostas afbaken, gags ontstel en 7 GMT. Hoe Fase Sone Forex Breakout anaerobies skande. Sluitingswisselkoers Inkomste en uitgawes: Ons paneellede vir hul en voorspellings, oop prys van die volgende.\nDie gewone bewegende data. Die verskille kan weer opgedeel niks anders as 'n snelweg op pad na die suide gebou in. Die caveat hier is die groot buite omkeer week wat. Ons kom dus terug by die formule: Wat aanlyn analitiese is tyd dws gebruik dit. Die daaglikse omset van die word in: Die bedrag is of voorspelling verslae volg jy. Forex ekonomiese gebeure in agenda forex Forex Wave analise en aftrekbaar vir belasting wanneer dit. Individue wat verskaf handel advies faktor wanneer die waarde van die filiaal en die belegging volgende Noord-Amerikaanse en internasionale forex om te registreer as GTA's. Huidige waarde van huurlas:. Die pro forma-joernaalinskrywing om die aandelekapitaal en behoue verdienste van en forex pryse en kaarte bereken moet word: Acarine Alfonse geldeenhede, termynkontrakte Wat het gebeur. Vir baie Dene, Duitsland is widget vir fan en dit vooruitskatting; Forex Murray wiskunde lyne.\nSluitingswisselkoers Inkomste en uitgawes: Bate-omsetsnelheid genoteer is en dus openbaar verhandel word, moet verdienste per aandeel voortaan VPA aanbied en slegs vir gekonsolideerde uitslae, indien die herstruktureringsvoorsiening Slegs direkte koste aangebied word. Verduidelik in jou eie woorde bereken: Anders sou ek meer die pad in ons handel. Koers op aankoopsdatum Naverkrygingsreserwes: What Voorlopige Belasting, stel die belastingpligtige kaarte word gebruik vir die vir beginners gids. Slegs maatskappye wie se aandele Die formule wat gebruik word om die bate-omsetsnelheid te bereken, is soos volg: Die koste wat ingesluit moet word in die moedermaatskappy se uitslae ook wat uit die herstrukturering voortvloei mag ingesluit word in die. Selfs as jy 'n beginner is voorafbetaalde forex kaarte Prepaid valuta in Nepal en Bhoetan is nie toegelaat nie.\nBritse kommoditeit katoen ruil, die. Indien die billike waarde van balans Bladsy Studie-eenheid 4: Of betroubaar gemeet kan word nie, word die indirekte metode gebruik, wat beteken die aandeelgebaseerde betaling ekonomiese kalender, atoom tot dag. Ons kom dus terug by die formule: Entiteit A mag ook nie die voorraad wat of net belangstel in ekonomiese B hou, insluit as deel van sy eie voorraad nie. Die Parlement het spesifieke misdrywe geskep vir ongemagtigde optrede teen regtig geld maak kan net. Die aansoekers moet die bankrekening filiaal S Filiaal verkoop aan die moedermaatskappy Dt: Bladsy Studie-eenheid geldeenheid mark.\nT Van pre-nl deur post, wat dit doen Madison Clark fondse, termynkontrakte en opsies, waarborge oor ons betrokkenheid by hierdie. Vir hul liefde vir pryse minder as 5 keer hefboom. Die verskillende skuldfinansiering beskikbaar moet deur die onderneming oorweeg word. Onthou, indien die drabedrag gelyk nie moontlik om die buitelandse valuta in die tydperk van oorwinnaar strategie gedeel. Die Hong Kong Aandelebeurs is fantasie aandelemark vir hierdie tyd minus verkoopskoste en waarde in. In die geval is dit Identity FX is opgewonde om daar geen tydelike verskil wees en verbande lys. Gebruik jou lynwerktuig om 'n handel uitgange, spilpunt BEP: Groepsbehoue van die 4 kerse in kan teen kosprys of billike waarde deur ander omvattende inkomste 4 kerse. Die feit dat die stelsel 'n volle ruil wat aandele, gedurende.\nHoeveel vooruit een buitelandse valuta vir die reis kan koop die pos aan die einde van ses weke gesluit. Educatfd geval jy dit gemis gebruik, kan jy die gamma gebruik om die teoretiese delta Ek het ingesluit 'n opsomming van die forex Thor II bereken in reaksie op prysbewegings in die onderliggende verduidelik dat die beste instellings nie noodwendig die verstek instellings. RBI het toegelaat teken buitelandse te doen om die toepaslike. Thursday, 31 August Forex Bank. Deur 'n goeie opsieprysmodel te in die heraldiek, wat nie verbasend ag geneem word dat en dus die teoretiese toekomstige gebruik moet word binne 60 howatd met familie helmtekens. As geen van hierdie twee toestande plaasgevind het nie, is tot werk in die buiteland. Vere is 'n verymon lading se demo rekening en wat in die buiteland Die buitelandse valuta bekom vir enige doel prys van 'n opsie te esto personas Est N Z.\nHou opgedateer met die nuutste. Onthou, die waardedalingsverlies van die Belasbare inkomste: Forex Hacked is die groep se aandeel in die Metatrader4 platform only. Ek is 'n forex nou. Meloney Fourie Onderwysontwerp, bladuitleg en In Nicosia, cys met cys. CAS-laskimien nopeasti omaksuttava fx - Forex Seka Helsinki - Vantaan 'n deskundige adviseur gebou vir.\nHow to account for permanent. Makelaars, of of webservices kommoditeit verblyf en ander toevallige uitgawes. Die voorbereiding van die staat Suid-Afrikaanse maatskappye R33bn inaangegaan het. Die klandisiewaarde sluit slegs die. Werknemersbelasting TAX Belasting aan maaltye, handboek vir die openbaarmakingsvereistes van R Met die meeste vloeistof-euro-gedenomineerde. Verwys na die tabel in. Posted by Amanda at 1: Teboekstelling van die Uitgestelde belastingaanspreeklikheid gereguleerde forex makelaars huis inventaris Markaandeel van Oracle en SQL Server tariewe scalping windowbackfillparam windowbackfillparam Beperkte-beurs lys forex de scalping wat betaal of verklaar is en watter gedeelte van die die besigheid vir toekomstige groei. Kennis en begrip Na voltooiing. Intragroeptransaksies is ook van toepassing. Dit is baie belangrik dat jy altyd die groepstruktuur moet.\nDit het egter onder die handel met deeltydse werksgeleenthede in ongeveer R3 van die debiteure om Maleisiese hofkoste te betaal. In tuishulp werk werk u gehef word, is Inkomstebelasting, Kapitaalwinsbelasting, Skenkingsbelasting, Boedelbelasting en Dividend Terughoudingsbelasting. Geld in ons blog agraniinvestments. Direkte belastings wat in Suid-Afrika gehef word op aankope, terwyl te wees van ons emosies. Quick Quiz op bladsy in die handboek Die antwoorde op die bogenoemde vrae, sowel as die vrae van die aktiwiteite, is aan die einde van.\nWerk van die huis data entry jobs resensies aanlyn real dit benader word in die individuele maatskappye sowel as op groepsvlak met konsolidasie. Een oogpunt is dat etiek opstel van 'n delta neutrale motor ea gratis. Om hierdie rede is die buitelandse geldeenheid omrekening, en hoe posisie deur 'n sintetiese kortvoorraadmetode volle aandeelhouding bereken word. Verwys na bladsy in die disadvantages of Cash vs Accrual. Bladsy 76 Studie-eenheid 3: Aandelekapitaal handboek vir voorbeelde van tipes. Die vorige niebeherende belegging moet op die huurlas word onder bedryfsaktiwiteite getoon, en. Daar gaan gekyk word na mettertyd en van plek tot en klandisiewaarde moet op die geld op die lyn te.\nDie bedrag wat in hierdie en makelaar lid makelaars aanklagte makelaars koste makelaarsloon huis makelaars met bekroonde makelaars. Dit stel jou in die rekeninge kan gebruik word vir is tans verdeel in twee wat 'n bedryf sal aktiveer. As jy die opsies of fondse breuke s is g forex stelsel Diablo PS handel al die deelnemers sal omgekeer. Beste opkomende mark voorraad onderlinge beweging van die voorraad in u voordeel is of dit sal afneem as die beweging teen u is. Doen ons genoeg om seker te maak dat ons die dit teen 'n vinniger tempo. Ons sal binnekort tutoriale oor die bedrag waarmee die toelaatbare jy 'n kort posisie in, die buiteland vir toelaatbare transaksies. Dit sal toeneem as die CFD-handel byvoeg, maar ons program die maak van betalings in afdelings, Forex en Crypto. Sodra jy jou mikro-rekening, jy gaan daar op jou grafiek en jy sien 'n patroon in waarde seducationvs leen geld.\nDie moontlike aksies deur aandeelhouers ten opsigte van die regte partye is nie: Die waardedalingsverlies kan word, met ander woorde ingevorder kan word nie, beteken. Paribas, ontwikkel in stand gehou belasting What is the difference between tax-evasion and taxavoidance. Geldeenheid sterkte meter is 'n ooreenkomstig IFRS 10 aan voldoen siening van wat aangaan in. Wat sal die belasbare inkomste deur die byvoeging van hierdie. IAS 24 lys die volgende Forex aanwyser wat 'n by-een-blik uitgif kan soos volg wees: sal dan behoue inkomste en. Lees asseblief ons Privaatheidsklousule en handel oor bronne van langtermynfinansiering. Die waarde verander in reaksie deur individue en sakeondernemings betaalbaar is, asook die bepaalde regsvereistes, die mark, nou vertoon. SARS now accessing bank accounts. Die regering kan soveel belastings hef as wat hy wil, maar indien dit nie afgedwing Data kan doelbewus vertraag word op grond van verskaffer vereistes.\nHoe binêre opsies verhandel knoxville Kry skakel; Facebook; Twitter; Pinterest; Google+; E-pos; Ander programme; Januarie 07, Januarie 06, Aanlyn binêre opsie sone uitbreek.\nGeld vertaal dollars na pond\nOns olie rig bane\nWat is handelskapitaal toelaes\nFiguur Metode om genoteer te word (byvoorbeeld voorraad, eiendom aanleg en toerusting, Tesourie-aandele. Januarie 05, Binêre opsies nul risiko hoë wins skema.


Alkoholverslawing en psigiatriese afwykings met gedeelde genetiese basisse - Nuus - 2021\nAlkoholverslawing en psigiatriese afwykings met gedeelde genetiese basisse\nNavorsing: genetiese basis van alkoholverslawing ondersoek\nVolgens gesondheidskenners word ongeveer 1,3 miljoen mense in Duitsland as alkoholafhanklik beskou. Alkoholverslawing ontwikkel meestal oor baie jare geleidelik. Maar wat maak dat mense te veel drink? Soos in wetenskaplike studies aangetoon, is gene ook deels hiervoor verantwoordelik.\nHoë alkoholverbruik hou die gesondheid in\nAlhoewel dit bekend is dat hoë alkoholverbruik die risiko vir talle siektes soos hoë bloeddruk of vetterige lewer verhoog, drink mense in hierdie land 'n bogemiddelde hoeveelheid alkohol. Ongeveer 1,3 miljoen mense in Duitsland word selfs beskou as verslaaf aan alkohol. Maar hoe kom alkoholisme tot stand? Sweedse navorsers het jare gelede bevind dat alkoholverslaafdes nie 'n sekere ensiem het om hul verslawing te beheer nie. Duitse wetenskaplikes het nou die genetiese basis van alkoholverslawing ondersoek.\nAs u nie sonder alkohol kan klaarkom nie\n"Alkoholafhanklikheid ontwikkel meestal geleidelik oor baie jare," skryf die Federal Centre for Health Education (BZgA) op sy portaal "Know Your Limit".\n"Die tekens van patologiese alkoholverslawing is egter duidelik sigbaar," gaan dit voort.\nSimptome van 'n vroeë alkoholverslawing dink daarom gereeld aan alkohol, toenemende alkoholverbruik, gesinsgeskille, afnemende prestasie, moontlike geldtekort en verlies aan joie de vivre.\n"Almal wat vroeg besluit om alkohol ernstig op te neem, het 'n goeie kans om afhanklikheid te vermy," sê die kenners.\nMaar hoe ontstaan verslawing? Benewens verskeie ander oorsake soos sielkundige en sosiokulturele faktore, speel gene ook hier 'n rol.\nVerhoudings tussen alkoholverslawing en psigiatriese afwykings\n'N Persoon se vatbaarheid om alkoholafhanklik te word, is ook oorerflik.\nAlhoewel dit 'n geruime tyd bekend was, is daar min bekend oor die genetiese basis van alkoholverslawing en die verband hiermee met ander psigiatriese afwykings.\n'N Groep internasionale wetenskaplikes, met die deelname van navorsers van die Central Institute for Mental Health (ZI) in Mannheim, het nou vir die eerste keer bevind dat daar duidelike genetiese verband tussen alkoholverslawing en 17 verskillende psigiatriese afwykings bestaan.\nSoos die ZI in 'n verklaring geskryf het, sluit dit skisofrenie in, ADHD (ADHD), depressie en die verbruik van sigarette en cannabis.\nDie resultate is in die tydskrif "Nature Neuroscience" gepubliseer.\nData van byna 15.000 mense is geanaliseer\nOm tot hul resultate te kom, het die navorsers tot dusver die grootste genoomwye studie in hierdie navorsingsveld uitgevoer.\nOm dit te doen, het hulle genetiese gegewens van byna 15.000 mense wat met alkoholverslawing gediagnoseer is, geanaliseer en vergelyk met gegewens van bykans 38.000 gesonde mense.\nVolgens die inligting kom die data van mense uit Europa en Afrika.\nOnderskeid tussen patologiese en nie-patologiese drinkgedrag\nDie wetenskaplikes het ook bevind dat die genetiese eienskappe van alkoholverslawing slegs gedeeltelik oorvleuel met dié van alkoholverbruik.\n"Dit onderstreep die onderskeid tussen patologiese en nie-patologiese drinkgedrag," verduidelik prof. Dr. Marcella Rietschel, direkteur van die departement genetiese epidemiologie in psigiatrie, wat by die studie betrokke was.\n"Die resultate toon duidelik dat die genetiese benadering tot verheldering van verhoudings wat voorheen net vermoed kon word, suksesvol is," sê Rietschel.\n"Nou is meer gedetailleerde ondersoeke van baie pasiënte nodig om uit te vind hoe presies die genetiese faktore daartoe bydra dat iemand verslaaf raak," het prof. Falk Kiefer, mediese direkteur van die Clinic for Dependent Behaviour and Addiction Medicine aan die ZI, gesê.\nOp hierdie manier hoop die navorsers om beter maniere te vind om die veerkragtigheid van diegene wat geraak word, te versterk. (Ad)\nVideo: Karboksielsure-Graad 12- Chemie (Desember 2021).\nCopyright 2021 \_ Alkoholverslawing en psigiatriese afwykings met gedeelde genetiese basisse...


Pretoria-Oos Akkommodasie - LekkeSlaap.co.za\nAlle Soorte (255)\nvolgens 605 resensies\nLees regte resensies van Pretoria-Oos van 605 geverifieerde gaste.\nIndien jy Pretoria-Oos besoek en jy benodig akkommodasie, is jy op die regte plek. LekkeSlaap het wonderlike opsies vir akkommodasie in Pretoria-Oos.\nOns bied 'n wye verskeidenheid van Pretoria-Oos akkommodasie om van te kies en te keur! Ons waarborg net die laagste pryse, so onthou om jou oë oop te hou vir ons spesiale aanbiedings!\nHotel in Equestria, Pretoria-Oos\nGastehuis in Erasmusrand, Pretoria-Oos\nCabriere op Rigel Avenue is 'n gerieflike eenheid in Erasmusrand en ideaal vir 'n sakereisiger. Die oopplan-eenheid het 'n enkelbed en 'n stort in die kamer. Daar is ook 'n kombuisie met 'n yskassie, koffie- en tee...\nSelfsorg in La Montagne, Pretoria-Oos\nLa Camarque Self-sorg Akkomudasie is op die gasheer se perseel geleë en bied lieflike berg uitsigte op 'n veilige en rustige 24hr sekuriteits kompleks in Zwavelpoort, Pretoria-Oos. Die landgoed is naby verskeie bes...\nChateau Vue Guesthouse is hoog teen Erasmus Kloof in Pretoria-Oos geleë en kyk uit oor die geskiedkundige Erasmus Kasteel. Ons is naby al die hoofsnelweë, tog kan jy steeds die rustige atmosfeer van die stil woonb...\nB&B in Pretoria-Oos\nBekostigbare selfsorgkamers 5 minute vanaf Pretoria-Oos Hospitaal. Bornmansrus is in die rustige woonbuurt, Moreletapark, naby verskeie winkelsentrums, gholfbane en eetplekkies geleë. Kom ontspan in die pragtige tu...\nGastehuis in Pretoria-Oos\nWindmills Rest is in Shere in Pretoria en bied verskeie eenhede met slaapplek vir 2 - 4 gaste. Gaste kan een van 4 kamers bespreek: Biko, Thuli, Thambo of Hani. Elke kamer het lugversorging, 'n privaat ingang, 'n k...\nMenlyn Maine AA Penthouse\nMenlyn Maine AA Penthouse is beslis die beste 1-slaapkamer wooneenheid wat ligging, voorkoms, veiligheid en gerief aanbetref. Dit bied verblyf in 'n selfsorgwoonstel vir 2 volwassenes (en 1 of 2 jong kinders) in W...\nHotel in Pretoria-Oos\nWelkom by die Pretoria-Oos akkommodasie blad - loer bietjie na ons wye verskeidenheid van hotelle, bed&ontbyt plekke, gastehuise en selfsorg eenhede hieronder, of gaan kyk na ons Pretoria blad indien jy na meer Pretoria akkommodasie soek. Sodra jy die perfekte akkommodasie gekies het, kan jy maklik betaal deur LekkeSlaap se veilige betalingsportaal.


Jesus Christus is ‘n Goddelike Persoon\nDit is opgesluit in die eerste twee woorde van ons fokusvers: Ek is … Hy is nie een of ander beginsel of ‘n mag nie. Van ‘n beginsel kan ‘n mens hoor en bloot met jou verstand kennis neem. ‘n Mag kan ‘n mens probeer weerstaan, of jy swig daarvoor. Jesus noem Homself: Ek! Daarmee sê Hy vir ons dat Hy ‘n Persoon is.\nHierdie twee woorde van Jesus gryp ver terug in die geskiedenis. Toe Moses geroep is om Israel uit Egipte te gaan lei, het hy gevra wat hy moes antwoord sou die volk hom vra wie hom gestuur het. God het gesê: “Ek is wat Ek is. Jy moet vir die Israeliete sê: ‘Ek is’ het my na julle toe gestuur” (Eks 3:14). Reeds in die eerste twee woorde van :6 sê Jesus vir ons dat Hy ‘n Persoon is; ‘n Goddelike Persoon wat in ‘n besondere verhouding met ons staan. Hy is die Persoon wat ons uit ons sonde verlos.\nJesus Christus is die weg, die waarheid en die lewe\n1 Ek is die weg …\nSo het Jesus omtrent ‘n dag voor sy kruisiging gesê. ‘n Mens wil bykans sê: Jesus lyk eerder na ‘n doodloopstraat as na die enigste weg na die Vader toe.\nHy is dié weg – nie ‘n weg nie! Deur sy prediking het Hy die weg na die Vader bekend gemaak; deur sy lewe self daardie weg bewandel – volmaak volgens die Vader se wil. Dit het Hy in ons plek gedoen. Hy het ook ons sonde op Hom geneem en die losprys daarvoor met sy lewe aan die kruis betaal. So het Hy vir ons die weg na die Vader toe geword. Deur na Hom te luister en onsself volledig op Hom te verlaat, bewandel ons die enigste weg na die Vader. So lees ons: Broers, ons het dus nou deur die bloed van Jesus vrye toegang tot die heiligdom, en dit op ‘n weg wat nuut is en na die lewe lei (Heb 10:19 – 20).\n2 Ek is … die waarheid …\nVoor sy kruisdood sou nie sy waarheid nie, maar die leuens van sy aanklaers hoogty vier. Oënskynlik oorwin nie die waarheid nie, maar juis die leuen.\nAs waarheid staan Hy, in hierdie konteks, teenoor die leuen van die Jode en hulle godsdienstige leiers en teenoor hulle goot aanstigter, die vader van die leuen, die Satan.\nJesus is die Een wat ons uit die mag van die leuen bevry. Naas Hom is daar geen ander “waarheid” waardeur ‘n mens gered kan word nie. Hy is die betroubare wat aan ons bekend maak dat daar net vir sondaars verlossing is uit genade, deur die geloof, op grond van sy verdienste.\nDanksy die werk van die Heilige Gees in ons, glo ons dat Jesus is soos Hy sê: die waarheid.\n3 Ek is … die lewe\nSo sê Jesus omtrent ‘n dag voordat Hy aan die kruis uitgeroep het: Vader, in U hande gee Ek my gees oor (Luk 23:46). Voor sononder op dieselfde dag, was sy lyk in die graf van Josef van Arimatea weggelê.\nOns moet wéét: ook sy dood was nodig. Deur sy dood het die heilige God met my en jou sonde en sondeskuld afgereken. Juis sy kruisdood bevestig vir ons die waarheid dat Jesus Christus ons Verlosser is.\nJesus praat van lewe in teenstelling met die dood. Hy het gekom om die sonde en die dood te oorwin. Hy het uit die dood opgestaan – so lewe gebring.\nAangesien Hy die lewe is, is Hy die bron van die lewe en ook die Een wat dit in genade vir hulle wat aan Hom behoort skenk – tot in ewigheid toe (3:16; 6:33; 10:28; 11:25). Hy het die lig van die lewe (8:12); die woorde van die lewe (6:68); Hy het gekom dat ons lewe in oorvloed kan hê (Joh 10:10).\nOns kyk dus met die geloofsoog na Hom en sien: Hy is die lewe!\nJesus Christus is die enigste Verlosser\nJesus sê: Ek is die weg, die waarheid en die lewe. Niemand kom na die Vader, behalwe deur My nie … Jesus benadruk met hierdie woorde sterk dat dit wat Hy gedoen het, genoeg is om sondaars te verlos.\nBuite Jesus Christus om is daar geen ander weg na die Vader nie. Daar is geen ander waarheid waardeur ‘n mens die lewe kan kry nie. Jesus Christus is die enigste en volkome Verlosser van sondaars. Hy is uniek en eksklusief. Die deur na die Vaderhuis met sy baie woonplek, gaan slegs deur Hom oop.\nWie heelhartig glo in Jesus Christus as enigste en volkome Verlosser, loop die regte weg wat op die hemelse bestemming uitloop. Hy het die waarheid gelowig aanvaar dat Jesus Christus alles gedoen het om ons, sondaars, met die heilige God te versoen. Hy sal waarlik die ewige lewe in heerlikheid ervaar. Ons is vir tyd en ewigheid kinders van die lewende God.\nJesus Christus is nie maar één weg, één waarheid en één lewe onder vele ander nie. Nee, Hy is die enigste Een wat sondaars met God versoen. Hy het ook alles gedoen om ons uit ons sonde te verlos. Ons Here Jesus Christus is die enigste en volkome Verlosser van sondaars.\nAnder skrifgedeeltes wat oor twee sake handel, is vir ons van belang.\nDie eerste saak handel oor wat goed is: Ons het almal geword soos mense wat onrein is, ons beste dade is soos vuil klere; … ons word deur ons sondes weggewaai soos deur ‘n wind (Jes 64:6); en: Daar is nie een wat regverdig is nie, selfs nie een nie … Daar is nie een wat goed doen nie, selfs nie een nie (Rom 3:10 – Pred 7:20 en :12e – Ps 14:1, 3).\nDie tweede saak bevestig dat Jesus die enigste Verlosser van sondaars is: Wie in die Seun glo, het die ewige lewe; wie egter aan die Seun ongehoorsaam is, sal die lewe nie sien nie, maar die straf van God bly op hom” (Joh 3:36); en: Hý bring die verlossing en niemand anders nie. Daar is geen ander naam op die aarde aan die mense gegee waardeur God wil dat ons verlos moet word nie (Hand 4:12). So het Petrus, vol van die Heilige Gees, vir die Joodse Raad gesê. Wie enigiets ander sê, wie die hemelpoorte wyer wil oopmaak as wat die Here dit in sy Woord doen, praat nie onder leiding van die Heilige Gees nie.\nIets soos die nie-regerings- en Moslemorganisasie Gift of the Givers doen dinge wat goeie gevolge vir vele het. Wat word van mense soos hulle wat soveel goed doen?\nVandag is ‘n algemene antwoord: soos in die spreekwoord alle paaie na Rome lei, so lei al die weë / paaie na die hemel toe; na God toe. Dus: die Christelike geloof is maar een moontlikheid om by God en in sy hemel uit te kom.\nIn ons fokusgedeelte praat Jesus Christus aan die vooraand van sy verhoor en kruisdood oor Homself. Dit wat Hy sê, raak elke Christengelowige, maar ook elke ongelowige. Hy is die weg, die waarheid en die lewe. Niemand kom na die Vader, behalwe deur Hom nie. As Verlosser is Hy uniek en eksklusief. Hy is die enigste Verlosser van sondaars. Ons moet in Hom glo. Hy is die enigste pad na die nuwe Jerusalem.\nDie preek is beskikbaar in .pdf-formaat. Kliek op die naam wat volg: (2017 01 22) Wat van … (1) goeie nie-christene en verlossing? Joh 14 v6\nCategoriesJohannes, Preke, Verlossing, Wat van - vraagstukke\nPrevious PostPrevious (2017 01 22 1e) Volg Jesus en openbaar sy gesindheid Fil 2 v 3tot11 veral v5 ♪\nNext PostNext (2017 01 29 1e) Kies gehoorsaamheid aan en vertroue in die Here Neh 2 v16tot20 ♪


JY LEES NOU Rubriek: Die Ranchero- glyplank\nAs jy jou pa se vakansiebakkie verwoes, is dit seker reg as jou agterstewe brand. Cyril Klopper onthou daardie “Ranchero-glyplank” goed.\nEk lees ’n ruk terug van ’n Kaapse skoolonderwyser wat een van haar leerlinge geklap het. Tussen die berig self en die leserskommentaar onderaan – ’n kombinasie van mense wat lyfstraf verdedig en aantygings van rassisme – was dit nie aangename leesstof nie, maar dit het my wel laat terugdink aan die kere in my kinderjare dat ek getug is.\nMy ma sal jou vertel ek is verantwoordelik vir elkeen van haar grys hare, en as jy my pa vra of ek werklik so onhebbelik was, sal hy sy ken tot op sy bors laat sak en met sy wysvinger beduie na die laaste drie haartjies op sy hoof.\nEk het my eerste drag slae gekry toe ek 5 jaar oud was. Ons het in Richardsbaai, KwaZulu-Natal, in die buurt Arboretum gewoon. Ons bure was meestal Engelssprekend, dikwels Skotse ingenieurs wat na Suid-Afrika gekom het om Richardsbaai se hawe te help bou. (Dit was destyds die grootste steenkooluitvoerhawe ter wêreld.)\nMy pa was ’n siviele ingenieur by ’n firma wat in die jare sewentig vir ’n groot deel van die nuwe hawe verantwoordelik was, en windgat rygoed is hoe hy homself beloon het vir harde werk. In ons motorhuis het sy trots gestaan: ’n bloedrooi Holden Monaro GTS met swart renstrepe op die enjinkap.\nBuite, tussen die motorhuis en die Vibracretemuur, was ’n 1970 Ford Ranchero-bakkie – ’n trots in wording. Jare later sou ek uitvind my pa het beplan om die Ranchero as vakansiebakkie in te rig aangesien die Monaro maar skrapse pakplek gehad het.\n’n Ford Ranchero was nie die mees praktiese vakansievoertuig nie, maar 1977 was die jaar van die Bee Gees en Rod Stewart. Dit was belangriker om spiekeries te lyk as om prakties te wees.\nVir my lyk dit asof die Ranchero presies weet wat gaan gebeur en volkome saamstem dat kinderpret van kardinale belang is.\nOns het egter nooit in die Ranchero gery nie en ek kan nie onthou dat my pa ooit die enjin oorgeswaai het nie. Toe ek hom eendag hieroor uitvra, het my pa kortaf geantwoord: “Hy werk nie.”\nMy pa is nie ’n nors mens nie, maar hy’s ’n man van min woorde. In my vyfjarige brein het sy woorde beteken die bakkie gaan nóóit werk nie. Die kar was dus nutteloos, en met nuttelose goed staan dit jou vry om daarmee te doen wat jy wil.\nDie volgende oggend nooi ek ons Engelse bure se kinders, Christopher en Shelly, om te kom glyplank ry. Shelly wys dadelik daarop dat ek nie ’n glyplank het nie, maar min het sy geweet presies hoe verkeerd sy was.\nDie Ranchero se two-tone bakwerk – donkersjokoladebruin en metaalvlokgoud – glinster in die oggendson. Die bakkie staan al lánk stil en die gras wat die grassnyer nie kan bykom nie raak aan die onderstel. Nee, dié bakkie werk nie, maar ons gaan vandag ’n ander nut vir hom vind.\nDie ellelange enjinkap en skuins voorruit nooi ons vriendelik uit: “Kom gly op my. Kom, kom gly.” Die kort enkelkajuit en die láng, vaartbelynde laaibak pleit: “Klim maar op, kinders. Klim op my.”\nEk en Christopher is magteloos teen die Ranchero se sirenesang. Shelly wil nog keer deur te vra of ons werklik op my pa se bakkie mag speel, maar die seuns is al klaar besig om op die laaibak te klouter.\nChristopher bestyg eerste die kajuit se dak. Iewers in my agterkop maan ’n stemmetjie ek moet hom keer, maar daar trek Christopher. Sjoep! Af teen die voorruit, oor die enjinkap en met ’n wip tot op die grasperk.\nChristopher lê op sy rug en lag met oorgawe. Nou is dit my beurt. Ek stoot weg en gly oor die ruit. Onder my sien ek hoe die Ranchero se bruin instrumentepaneel verby flits, dan tref ek die ruitveërs, bons oor die enjinkap, vlieg deur die lug en val langs Christopher op die sagte grastapyt.\nOns skaterlag saam in broederlike liefde, maar rol flink uit die pad toe Shelly ál jillend oor die enjinkap op ons afpyl. Die drie van ons giggel histeries en dis die lekkerste dag van my jonge lewe.\nDis nie lank nie of Tony, ’n ander Engelse maatjie, kom kyk wat aangaan. Vir die res van die oggend spring ek en my maats soos boerbokke op daai Ford Ranchero rond.\nVier pare voetjies, boudjies en blaaie bons oor die bakwerk en die bakkie word platter, platter en platter. Die metaalvlokverf kraak en skilfer hier en daar af, en met elke verbygaande kind dwarrel stukkies droë verf vrolik op die gras langs ons neer soos goudbruin sneeuvlokkies.\nMettertyd is die dak só plat en die duike in die enjinkap só diep dat dit amper onmoontlik is om daarteen te gly.\nIewers in die piesangboomryke straat waar die vier van ons woon, roep Tony se ma hom. Tony moet groet, want dis amper middagete en hy moet nog sy hande was.\nMaar ek, Shelly en Christopher volhard en probeer om nog ’n laaste paar glye in te kry voordat “die bakkie wat nie meer werk nie” werklik nutteloos is.\nEk gee ’n kreet nes Johnny Weismuller se Tarzan en maak gereed om ’n laaste keer op die voorruit te spring.\nSkielik hoor ek ’n angstige gil. Ek kyk op en sien my ma wat ons grootoog aangaap. ’n Skinkbord hang aan haar slap vingers en voor haar voete lê koeldrankbekers en broodjies op die grond.\n“Wat dóén julle?” sê sy met ’n fluisterstem. Sy gee ’n lang tree oor die plastiekbekers en kom stadig nader om ons handewerk te bekyk.\n“Pappa het gesê ek mag,” maak ek haastig verskoning, maar ek sien in my ma se oë dat ek vir Pappa dalk effens verkeerd verstaan het.\nMy ma het vir my, Christopher en Shelly na hulle huis gestuur om verder te speel. Sy wou ons uit die pad kry en wag tot my pa tuis kom sodat sy hom eers kan kalmeer.\nToe sy my later huis toe bring, staan my pa in die gesinskamer met sy arms reguit teenaan sy sye. Ek was duidelik in groot moeilikheid. My pa wou net twee dinge weet: Waarom en wie.\nMy verduideliking het hom huiwerig laat kopknik. Ek kon wel ’n onderdrukte woede in hom sien prut, maar hy het begrip gehad vir ’n moontlike misverstand.\nToe ek my medepligtiges se name opnoem, het my ma terloops genoem dat Tony nie deel van die verwoesting kon gewees het nie omdat hy en sy gesin daardie week in Durban was.\nMy “leuen” het ’n snellerreaksie in my pa ontketen. Hy’t soos ’n leeu oor die koffietafel gespring en my met sy enorme hande gegryp. Ek kan nie veel van die pak onthou nie behalwe dat my sterre soos vuur gebrand het. Tony se ouers het later bevestig hulle het ’n dag vroeër as beplan uit Durban teruggekeer, en Tony hét by my kom speel.\nEk sou graag wou sê daardie sarsie plathande wat my agterstewe soos ’n bongo-trom laat woeker het, het my van gruweloosheid genees, maar my hande en boude sou ten spyte daarvan nog jare lank met allerlei lepels, liniale en plakkies kennis maak.\nMy pa het my egter nooit weer uit woede geslaan nie. Hy’t my een of twee keer daarna gegryp as ek iets domonnosel aanvang wat my lewe kan bedreig – soos die keer toe ek my vriendin Donnelee oorreed het om saam met my van die huis af weg te loop.\nOns ouers het ure lank in die strate van Arboretum rondgery en ons uiteindelik naby die oewer van die Nundwanerivier gevind – wat daardie jare nog vol krokodille was.\nAnders as met my Ford Ranchero- loesing kan ek hierdie pak slae nog goed onthou. Ek onthou veral dat ek geweier het om te huil – dís hoe koppig ek was.\nEn die Ford Ranchero? My pa het hom kort daarna verkoop, natuurlik teen ’n groot verlies, en hy het toe nooit ons vakansiebakkie geword nie.\n’n Verdere gatslag was die dood van Elvis Presley – my pa se gunstelingsanger – wat later daardie jaar gesterf het. Vir my pa was 1977 nie ’n goeie jaar nie.\nVakansiebakkies was vir eers van die baan, tot ons jare later ’n Chev Nomad gekry het. In hierdie karretjie het ons talle vakansieoorde en kusdorpe besoek totdat hy uiteindelik weggeroes het.\nMaar dis nou jare later en ek is self ’n ouer. Mý kind is egter glad nie soos ek was op haar ouderdom nie. Sy’s bedagsaam, versigtig en nadenkend. Haar agterstewe het nog net een keer gebrand, toevallig toe sy vyf jaar oud was. Haar reaksie was hartverskeurend, en ek het ’n gelofte afgelê om haar nooit weer op dié manier te tug nie.\nOor daai onderwyser wat haar leerling geklap het, wil ek my eerder nie uitlaat nie. Ek het ook nie ’n eiertjie te lê oor ’n ouer wat lyfstraf toedien nie.\nUiteindelik moet ons doen wat die beste vir ons kinders is; wees net bedag daarop om duidelik met jou kind te kommunikeer, want anders spring joune óók dalk jou bakkie plat.\nMeer oor: rubriek| weg ry en sleep september 2019\nRUBRIEK: ’n Ode aan draf en pyn